
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 425 

25 Φεβρουάριου 2013 


ΑΠΟΦΑΣΕΙ Σ 

Αριθμ. 15672 

Έγκριση της υπ’ αριθμ. 24/11 αποφάσεως του Διοικητι¬ 
κού Συμβουλίου του Οργανισμού Κοινωνικής Αλλη¬ 
λεγγύης & Παιδείας Δήμου Κεφαλονιάς με τον δι- 
ακριτό σύντομο τίτλο «Ο.Κ.Α.Π. Δήμου Κεφαλονιάς» 
περί ψηφίσεως του οικείου Οργανισμού Εσωτερικής 
Υπηρεσίας (Ο.Ε.Υ.). 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπ’ όψιν: 

1. τις διατάξεις των άρθρων: 

ί. 1 παρ. 2 του Ν. 2503/97 (ΦΈ.Κ. 107Α') «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση & άλλες διατάξεις». 

ϋ. 2801 του Ν. 3852/10 (ΦΈ.Κ. 87Α707-06-10) «Νέα Αρ¬ 
χιτεκτονική της Αυτοδιοίκησης & της Αποκεντρωμένης 
Διοίκησης - Πρόγραμμα “Καλλικράτης”». 

ίΙΙ. 10 παρ. 2 του Ν. 3584/07 (ΦΈ.Κ. 143Α728-06-07) «Κύ¬ 
ρωση του Κώδικα Κατάστασης Δημοτικών & Κοινοτικών 
Υπαλλήλων». 

ιν. 234 παρ. 2 & 240 παρ. 2 του Ν. 3463/06 (ΦΈ.Κ. 
114Α708-06-06) «Κύρωση του Κώδικα Δήμων & Κοινο¬ 
τήτων». 

ν. 8Α4α)δδ) του π.δ/τος 139/10 (ΦΈ.Κ. 232Α727-12-10) 
«Οργανισμός της Αποκεντρωμένης Διοίκησης Πελοπον- 
νήσου, Δυτικής Ελλάδας & Ιονίου». 

νι. 90 του π.δ/τος 63/05 (ΦΈ.Κ. 98Α722-04-05) «Κω¬ 
δικοποίηση της νομοθεσίας για την Κυβέρνηση & τα 
κυβερνητικά όργανα». 

2. την υπ’ αριθμ. Γ.Γ.15650/1253/11 απόφαση του Γενικού 
Γραμματέα της Υπηρεσίας μας «Μεταβίβαση δικαιώμα¬ 
τος υπογραφής “Με εντολή Γενικού Γραμματέα” στον 
Προϊστάμενο της Γ ενικής Διεύθυνσης & στους Προϊστα¬ 
μένους των Υπηρεσιών της Γ ενικής Διεύθυνσης Εσω¬ 
τερικής Λειτουργίας της Αποκεντρωμένης Διοίκησης 
Πελοποννήσου, Δυτικής Ελλάδας & Ιονίου» (ΦΕΚ Β' 480). 

3. την υπ’ αριθμ. 24/11-11-11 απόφαση του Διοικητικού 
Συμβουλίου του Δημοτικού Νομικού Προσώπου Δημοσί¬ 
ου Δικαίου Δήμου (Ν.Π.Δ.Δ.) Κεφαλονιάς με την επωνυ¬ 
μία «Οργανισμός Κοινωνικής Αλληλεγγύης & Παιδείας 
Δήμου Κεφαλονιάς» και τον διακριτό σύντομο τίτλο 


«Ο.Κ.Α.Π. Δήμου Κεφαλονιάς» περί ψηφίσεως του οικείου 
Οργανισμού Εσωτερικής Υπηρεσίας (Ο.Ε.Υ.). 

4. την υπ’ αριθμ. 561/28-12-11 απόφαση του Δημοτικού 
Συμβουλίου Δήμου Κεφαλονιάς περί εγκρίσεως του ως 
άνω ΟΈ.Υ. 

5. την υπ’ αριθμ. 34/30-12-11 απόφαση του Υπηρεσιακού 
Συμβουλίου Δημοτικών & Κοινοτικών Υπαλλήλων Νομού 
Κεφαλληνίας & Ιθάκης με την οποία γνωμοδοτεί θετικά 
περί του προαναφερθέντος ΟΈ.Υ. 

6. την υπ’ αριθμ. οικ.1562/26-11-12 Βεβαίωση του Προ¬ 
έδρου του Διοικητικού Συμβουλίου του Ο.Κ.Α.Π. Δήμου 
Κεφαλονιάς περί πρόβλεψης πιστώσεων στον Προϋπο¬ 
λογισμό του Νομικού Προσώπου τρέχοντος και επομέ¬ 
νων οικονομικών ετών για την κάλυψη της προκαλούμε- 
νης από την ψήφιση του ΟΈ.Υ. δαπάνης, αποφασίζουμε: 

Εγκρίνουμε την υπ’ αριθμ.24/11 απόφαση του Διοικητι¬ 
κού Συμβουλίου του Οργανισμού Κοινωνικής Αλληλεγ¬ 
γύης & Παιδείας Δήμου Κεφαλονιάς με τον διακριτό 
σύντομο τίτλο «Ο.Κ.Α.Π. Δήμου Κεφαλονιάς» περί ψηφί¬ 
σεως του οικείου Οργανισμού Εσωτερικής Υπηρεσίας 
(ΟΈ.Υ.), ο οποίος έχει ως εξής: 

ΠΕΡΙΕΧΟΜΕΝΑ 

• ΜΕΡΟΣ Ιο: ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ 
ΠΡΟΣΩΠΟΥ 

§ Άρθρο 1: Διάρθρωση Υπηρεσιών 

• ΜΕΡΟΣ 2ο: ΑΡΜΟΔΙΟΤΗΤΕΣ ΥΠΗΡΕΣΙΩΝ 

Η Αρθρο 2: Αρμοδιότητες Αυτοτελούς Τμήματος Διοικη¬ 
τικών - Οικονομικών Υπηρεσιών 

§ Αρθρο 3: Αρμοδιότητες Αυτοτελούς Τμήματος Προ¬ 
στασίας Τρίτης Ηλικίας 

§ Αρθρο 4: Αρμοδιότητες Αυτοτελούς Γ ραφείου Κοι¬ 
νωνικής Αλληλεγγύης 

Β Αρθρο 5: Αρμοδιότητες Αυτοτελούς Τμήματος Προ- 
σχολικής Αγωγής 

Η Αρθρο 6: Αρμοδιότητες Αυτοτελούς Γ ραφείου Βι¬ 
βλιοθηκών & Μουσείων 

Η Αρθρο 7: Αρμοδιότητες Αυτοτελούς Γ ραφείου Παι¬ 
δείας & Εθελοντισμού 

• ΜΕΡΟΣ 3θ: ΔΙΟΙΚΗΣΗ - ΕΠΟΠΤΕΙΑ- ΣΥΝΤΟΝΙΣΜΟΣ 

Η Αρθρο 8: Διοίκηση - Εποπτεία - Συντονισμός 

ΕΙ Αρθρο 9: Αρμοδιότητες Προϊσταμένων Διοικητικών 
Ενοτήτων 

Η Αρθρο 10: Κανονισμοί Λειτουργίας των Υπηρεσιών 

• ΜΕΡΟΣ 4ο: ©ΕΣΕΙΣ ΠΡΟΣΩΠΙΚΟΥ 

Η Αρθρο 11: Οργανικές θέσεις με σχέση εργασίας Δη¬ 
μοσίου Δικαίου 

Η Αρθρο 12: Προσωρινές θέσεις με σχέση εργασίας 
Δημοσίου Δικαίου 

Η Αρθρο 13: Θέσεις με σχέση εργασίας Ιδιωτικού 
Δικαίου Αορίστου Χρόνου 

ΚΙ Αρθρο 14: Θέσεις με σχέση εργασίας Ιδιωτικού Δι¬ 
καίου Ορισμένου Χρόνου 

• ΜΕΡΟΣ 5ο: ΠΡΟΪΣΤΑΜΕΝΟΙ ΥΠΗΡΕΣΙΩΝ 
ΚΙ Αρθρο 15: Προϊστάμενοι Υπηρεσιών 

• ΜΕΡΟΣ 6ο: ΤΕΛΙΚΕΣ ΔΙΑΤΑΞΕΙΣ 
ΚΙ Αρθρο 16: Τελικές διατάξεις 

ΚΙ Ακροτελεύτιο Αρθρο: Κάλυψη Δαπάνης 

ΜΕΡΟΣ Ιο 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 
Αρθρο 1 

Διάρθρωση Υπηρεσιών 

Οι Υπηρεσίες του Νομικού Προσώπου «Οργανισμός 
Κοινωνικής Αλληλεγγύης & Παιδείας Δήμου Κεφαλλο- 
νιάς» περιλαμβάνουν τις παρακάτω οργανικές μονά¬ 
δες ομαδοποιημένες σε ενότητες συναφούς σκοπού 
και αντικειμένου: 

• Ενότητα Α': ΕΠΙΤΕΛΙΚΕΣ ΥΠΗΡΕΣΙΕΣ & ΥΠΗΡΕΣΙΕΣ 
ΥΠΟΣΤΗΡΙΞΗΣ 

ΚΙ Αυτοτελές Τμήμα Διοικητικών - Οικονομικών Υπηρε¬ 
σιών, το οποίο περιλαμβάνει τις ακόλουθες οργανωτικές 
μονάδες: 

α) Γραφείο Διοικητικών υπηρεσιών 
β) Γ ραφείο Οικονομικών υπηρεσιών 
γ) Γραφείο Τεχνικής Υποστήριξης 
δ) Γραφείο Διοίκησης, Προγραμματισμού, Επικοινω¬ 
νίας & Οργάνωσης 

• Ενότητα Β': ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ, 
ΑΛΛΗΛΕΓΓΥΗΣ ΚΑΙ ΠΑΙΔΕΙΑΣ 

ΚΙ Αυτοτελές Τμήμα Προστασίας Τρίτης Ηλικίας, που 
περιλαμβάνει ειδικότερα τις παρακάτω διοικητικές ενό¬ 
τητες: 

α) Γ ραφείο Κοινωνικών Υπηρεσιών ΚΑΠΗ 
α.1. ΚΑΠΗ Αργοστολιού 
α.2. ΚΑΠΗ Λειβαθούς 
α.3. ΚΑΠΗ Πυλάρου 

β) Γραφείο Προγραμμάτων Φροντίδας Τρίτης Ηλικίας 
ΚΙ Αυτοτελές Γ ραφείο Κοινωνικής Αλληλεγγύης, που 
ασκεί τις ακόλουθες αρμοδιότητες: 

Οργανώνει και υλοποιεί δράσεις κοινωνικού χαρακτή¬ 
ρα, δράσεις προστασίας ευπαθών κοινωνικών ομάδων, 
σε συνεργασία με το γραφείο Διοίκησης, Επικοινωνίας, 
Προγραμματισμού και Οργάνωσης ετοιμάζει προτάσεις 
για την ανάληψη προγραμμάτων από το Νομικό Πρό¬ 
σωπο, οργανώνει, εφαρμόζει και παρακολουθεί τα πα¬ 
ραπάνω προγράμματα. 

ΚΙ Αυτοτελές Τμήμα Προσχολικής Αγωγής, που περι¬ 
λαμβάνει ειδικότερα τις παρακάτω διοικητικές ενότητες: 

α) Γραφείο Παιδικών Σταθμών Δημοτικής Ενότητας 
Αργοστολιού 

β) Γραφείο Παιδικών Σταθμών Δημοτικής Ενότητας 
Πολικής 

γ) Γραφείο Παιδικού Σταθμού Δημοτικής Ενότητας 
Σάμης 

δ) Γραφείο Παιδικού Σταθμού Δημοτικής Ενότητας 
Ελειού - Πρόννων 

ε) Γραφείο Παιδικού Σταθμού Δημοτικής Ενότητας 
Λειβαθούς 


στ) Γραφείο Παιδικού Σταθμού Δημοτικής Ενότητας 
Πυλάρου 

Η Αυτοτελές Γ ραφείο Βιβλιοθηκών & Μουσείων, που 
ασκεί τις παρακάτω αρμοδιότητες: 
α) Δημοτικές Βιβλιοθήκες 
β) Μουσεία 

ΚΙ Αυτοτελές Γ ραφείο Παιδείας και Εθελοντισμού, που 
περιλαμβάνει: 

α) Κέντρα δια βίου μάθησης (ΚΔΒΜ) 
β) Προγράμματα για τη νεολαία 
γ) Δράσεις εθελοντισμού 

ΜΕΡΟΣ 2ο 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΕΝΟΤΗΤΑ Α': ΥΠΗΡΕΣΙΕΣ ΥΠΟΣΤΗΡΙΞΗΣ - 
ΕΠΙΤΕΛΙΚΕΣ ΥΠΗΡΕΣΙΕΣ 

Αρθρο 2 

Αρμοδιότητες Αυτοτελούς Τμήματος Διοικητικού - 
Οικονομικού 

Το Τμήμα Διοικητικού - Οικονομικού είναι αρμόδιο 
για τον συντονισμό εφαρμογής των πολιτικών, συστη¬ 
μάτων και διαδικασιών που αποσκοπούν στην ορθο¬ 
λογική διοίκηση/διαχείριση του ανθρώπινου δυναμικού 
του Νομικού Προσώπου, καθώς και για τη λειτουργία 
του κεντρικού πρωτοκόλλου και την παροχή γενικών 
υπηρεσιών διοικητικής υποστήριξης προς τις υπηρεσί¬ 
ες. Παράλληλα είναι αρμόδιο για την αποτελεσματική 
τήρηση των οικονομικών προγραμμάτων λειτουργίας 
του Νομικού Προσώπου, τη σωστή απεικόνιση των οι¬ 
κονομικών πράξεων και τη διαχείριση των εσόδων και 
δαπανών του, καθώς και τη διασφάλιση και αξιοποίηση 
της περιουσίας του και την αποτελεσματική διενέργεια 
όλων των νόμιμων διαδικασιών που απαιτούνται για 
την προμήθεια υλικών, εξοπλισμού και υπηρεσιών του 
Νομικού Προσώπου. Τέλος το Τμήμα είναι αρμόδιο για 
τη συντήρηση και τη διατήρηση σε καλή κατάσταση 
των κάθε είδους κτιριακών και ηλεκτρομηχανολογικών 
εγκαταστάσεων του Νομικού Προσώπου. 

Οι αρμοδιότητες των επί μέρους οργανωτικών μο¬ 
νάδων του Τμήματος Διοικητικού - Οικονομικού είναι 
οι εξής: 

(α) Αρμοδιότητες Γ ραφείου Διοικητικών Υπηρεσιών. 
(Αρμοδιότητες σε θέματα ανάπτυξης ανθρώπινου 
δυναμικού) 

1) Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

2) Μεριμνά για τον προσδιορισμό των αναγκαίων θέ¬ 
σεων εργασίας ανά διοικητική ενότητα του Νομικού 
Προσώπου σε συνεργασία με το Τμήμα Προγραμματι¬ 
σμού και Οργάνωσης και μεριμνά για την κατάρτιση/ 
επικαιροποίηση των περιγραφών αρμοδιοτήτων των 
επιμέρους θέσεων. 

3) Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που με στόχο τόσο την αξιοποίηση των προσόντων των 
στελεχών όσο και την απρόσκοπτη και διαρκή κάλυψη 
των αναγκών των υπηρεσιών. 

4) Εισηγείται, έπειτα από σχετικά αιτήματα των αρμό¬ 
διων Προϊσταμένων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 

των επιμέρους θέσεων εργασίας με βάση τα προσόντα 
των στελεχών. 

5) Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς 
τους προϊσταμένους των προς κάλυψη θέσεων. 

6) Μεριμνά για την εφαρμογή του συστήματος αξι¬ 
ολόγησης των εργαζομένων στο Νομικό Πρόσωπο και 
την τήρηση των σχετικών στοιχείων. 

7) Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Νομικού Προσώπου (π.χ. οργάνωση μετακινήσεων του 
προσωπικού στις εγκαταστάσεις του Ν.Π. κ.λπ.). 

8) Μεριμνά για την ανάπτυξη του ανθρώπινου δυναμι¬ 
κού του Νομικού Προσώπου με τον προσδιορισμό των 
αναγκών βελτίωσης των προσόντων και ικανοτήτων 
των εργαζομένων και την εισήγηση και την παρακο¬ 
λούθηση της υλοποίησης των συμφωνουμένων μέτρων 
βελτίωσης. 

9) Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. Παρακολουθεί 
την υλοποίηση των προγραμμάτων και μεριμνά για την 
αξιολόγηση των αποτελεσμάτων από την υλοποίηση 
των προγραμμάτων αυτών στην πράξη. 

10) Μεριμνά για την βελτίωση των ανθρωπίνων σχέ¬ 
σεων μέσα στο Νομικό Πρόσωπο με τον σχεδίασμά, την 
εισήγηση και την οργάνωση σχετικών προγραμμάτων 
(π.χ. εκδηλώσεις, ταξίδια κ,λπ.). 

(Αρμοδιότητες σε θέματα Μητρώων και διαδικασιών 
προσωπικού) 

11) Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Νομικού Προσώπου με το προσωπικό 
του (π.χ. θέματα μισθολογικά, ωραρίου, αδειών, ασθε¬ 
νειών, υπερωριών, απολύσεων, διεκδικήσεων κλπ.). 

12) Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

13) Τηρεί τα Μητρώα του Προσωπικού στο οποίο κατα¬ 
γράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργα¬ 
σιακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κ.λπ.) 
και τα προσόντα του. 

14) Σχεδιάζει και εισηγείται βελτιώσεις και παρακο¬ 
λουθεί την εφαρμογή όλων των διαδικασιών που σχετί¬ 
ζονται με την απασχόληση των εργαζομένων, σύμφωνα 
με τις ισχύουσες διατάξεις (τήρηση ωραρίου, έγκριση 
και πραγματοποίηση υπερωριών κ.λπ.). 

15) Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

16) Συνεργάζεται με τους Προϊσταμένους των επιμέ¬ 
ρους διοικητικών ενοτήτων του Νομικού Προσώπου και 
τους ενημερώνει για τις διαδικασίες που πρέπει να ακο¬ 
λουθούνται σε εργασιακά θέματα (διαχείριση παρουσι¬ 
ών, υπερωριών, βεβαιώσεων προς το προσωπικό κ,λπ.). 

17) Εκδίδει κάθε είδους βεβαιώσεις προς το προσω¬ 
πικό για θέματα που άπτονται της απασχόλησής τους 
στο Νομικό Πρόσωπο. 


(Αρμοδιότητες σε θέματα γραμματειακής υποστήρι¬ 

ξης) 

18) Μεριμνά για τη λειτουργία του Κεντρικού Πρωτο¬ 
κόλλου του Νομικού Προσώπου και διεκπεραιώνει τα 
σχετικά έγγραφα σε συνεργασία με τις γραμματείες 
των επιμέρους υπηρεσιών. 

19) Παρέχει γραμματειακή υποστήριξη προς τις επι¬ 
μέρους διοικητικές μονάδες του Νομικού Προσώπου 
(τήρηση πρωτοκόλλου, διεκπεραίωση και αρχειοθέτηση 
αλληλογραφίας, θέματα προσωπικού κ.λπ.). 

Ειδικότερα: 

α) Για το Τμήμα Προσχολικής Αγωγής: 

ί. Υποδέχεται, καταχωρεί και διαχειρίζεται τις αιτή¬ 
σεις εγγραφής και επανεγγραφής βρεφών και νηπίων, 
εφαρμόζει τις αποφάσεις κατάταξης των παιδιών στα 
διάφορα γραφεία προσχολικής αγωγής ή διαγραφής 
αυτών και τηρεί τα σχετικά αρχεία. 

ϋ. Προωθεί αιτήματα γονέων για μετακίνηση παιδιών 
από ένα τμήμα σε άλλο, αν υπάρχουν οι σχετικές προ¬ 
ϋποθέσεις. 

μι. Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τους γονείς που κα¬ 
θυστερούν την πληρωμή των οικονομικών τους συμ¬ 
μετοχών. 

ιν. Δέχεται τις αιτήσεις μείωσης ή απαλλαγής οικονο¬ 
μικών συμμετοχών, εισηγείται σχετικά και ενημερώνει 
τους γονείς για το αποτέλεσμα της αίτησής τους. 

ν. Εκδίδει βεβαιώσεις φιλοξενίας παιδιών. 

β) Για το Τμήμα Προστασίας Τρίτης Ηλικίας: 

ί. Υποδέχεται, καταχωρεί και διαχειρίζεται τις αιτήσεις 
εγγραφής ή διαγραφής μελών στα διάφορα Παραρτή¬ 
ματα των ΚΑΠΗ και τηρεί τα σχετικά αρχεία. 

ϋ. Παρακολουθεί την τακτοποίηση οικονομικών συμμε¬ 
τοχών μηνιαίως και ενημερώνει τα μέλη που καθυστε¬ 
ρούν την πληρωμή των οικονομικών τους συμμετοχών. 

20) Μεριμνά για τη λειτουργία του τηλεφωνικού κέ¬ 
ντρου του Νομικού Προσώπου. 

(β) Αρμοδιότητες Γ ραφείου Οικονομικών Υπηρεσιών. 

Οι παρακάτω αρμοδιότητες όταν δεν είναι εφικτό να 
ασκηθούν εξ’ ολοκλήρου από το προσωπικό του Νομικού 
Προσώπου, παρέχεται η δυνατότητα να ασκηθούν σε 
συνεργασία με τις υπηρεσίες του Δήμου ή να ζητηθεί 
η συνδρομή των υπηρεσιών του Δήμου. 

(Αρμοδιότητες σε θέματα προϋπολογισμού και οικο¬ 
νομικής πληροφόρησης) 

1) Μεριμνά για την τήρηση του συστήματος κατάρ¬ 
τισης των Προϋπολογισμών του Νομικού Προσώπου. 

2) Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες των προϋπολογισμών τους σε συνάρτηση με τα 
αντίστοιχα προγράμματά τους. 

3) Συγκεντρώνει τους επιμέρους προϋπολογισμούς 
των υπηρεσιών και διαμορφώνει και εισηγείται τους 
συνολικούς Προϋπολογισμούς του Νομικού Προσώπου 
προς έγκριση από τα αρμόδια όργανα. 

4) Παρακολουθεί την εκτέλεση των Προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

5) Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 

ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6) Μεριμνά για την σύνταξη και υποβολή στα αρμό¬ 
δια όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

7) Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών. Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 

8) Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου. 

(Αρμοδιότητες σε θέματα λογιστηρίου και αποθηκών) 

9) Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (Γενική και 
αναλυτική λογιστική). Τηρεί τις σχετικών λογιστικές δι¬ 
αδικασίες καθώς και τα αντίστοιχα λογιστικά βιβλία και 
στοιχεία που προβλέπονται από την νομοθεσία. 

10) Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

11) Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου. 

12) Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

13) Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (π.χ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

14) Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

15) Μεριμνά για την παροχή κάθε είδους στοιχείων που 
ζητούνται από Δημόσιες/Ελεγκτικές Υπηρεσίες σύμφω¬ 
να με τις διαδικασίες που ισχύουν εκάστοτε. 

16) Τηρεί ειδικά συστήματα λογιστικής και οικονομικής 
διαχείρισης Προγραμμάτων και'Εργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή/και από 
ευρωπαϊκούς ή διεθνείς πόρους. 

17) Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους προέρχεται η σχετική χρηματοδότηση. 

18) Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

19) Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 


για τη διενέργεια πληρωμών με βάση τις διατάξεις των 
αντιστοίχων συμβάσεων. 

20) Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκειας των αντίστοιχων 
πιστώσεων. 

21) Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

22) Μεριμνά για την παραλαβή από τους αντίστοι¬ 
χους προμηθευτές των κάθε είδους υλικών παγί- 
ων(μηχανήματα-εξοπλισμός) ή αναλωσίμων που απαιτεί 
η λειτουργία του Νομικού Προσώπου. 

23) Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία)με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Νομικού Προσώπου. 

24) Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

25) Τηρεί το αρχείο των παγίων κινητών περιουσια¬ 
κών στοιχείων του Νομικού Προσώπου (μηχανήματα, 
οχήματα, συσκευές, εξοπλισμός κ.λπ.) και παρακολουθεί 
την κατανομή των παγίων αυτών στις υπηρεσίες του. 

26) Μεριμνά για την τήρηση των διαδικασιών των 
περιοδικών απογραφών των κάθε είδους υλικών και 
εξοπλισμού του Νομικού Προσώπου. 

27) Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 
ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

28) Μεριμνά για τη έκδοση βεβαιώσεων καταβληθει- 
σών αμοιβών προς το προσωπικό του Νομικού Προσώ¬ 
που και για τον υπολογισμό και την απόδοση προς τα 
ασφαλιστικά ταμεία των αντιστοίχων ασφαλιστικών 
εισφορών. 

(Αρμοδιότητες σε θέματα προμηθειών υλικών/εξοπλι- 
σμού/υπηρεσιών) 

29) Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθει¬ 
ών και υπηρεσιών (εκτός του πεδίου του Ν. 3316/2005) 
του Νομικού Προσώπου, συγκεντρώνει τις αιτήσεις των 
υπηρεσιών, εξετάζει την σκοπιμότητα αυτών και διαμορ¬ 
φώνει περιοδικά προγράμματα για την προμήθεια κάθε 
είδους υλικών, εξοπλισμού και υπηρεσιών και εισηγεί- 
ται αυτά για έγκριση στα αρμόδια όργανα (υλικά για 
την εκτέλεση τεχνικών έργων, ανταλλακτικά, λιπαντικά, 
καύσιμα, μηχανήματα, εργαλεία, έπιπλα, είδη γραφείου, 
μισθώσεις μεταφορικών μέσων, ασφαλίσεις κ.λπ.). 

30) Διενεργεί έρευνες αγοράς για την τεκμηρίωση 
της διαθεσιμότητας των ειδών ή των υπηρεσιών που 
ενδιαφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

31) Διενεργεί τις διαδικασίες για την ανάθεση των 
προμηθειών και των συμβάσεων παροχής υπηρεσιών, 
ήτοι μεριμνά για την κατάρτιση προδιαγραφών σε 
συνεργασία με τα αρμόδια κάθε φορά τμήματα του 
Νομικού Προσώπου, καταρτίζει το σχέδιο της διακή¬ 
ρυξης, των συμβάσεων και όλων των αποφάσεων και 

εισηγείται τη συγκρότηση όλων των επιτροπών που 
απαιτούνται (διενέργειας διαγωνισμών, αξιολόγησης 
των προσφορών και παραλαβής των ειδών) στο κάθε 
φορά αποφαινόμενο όργανο, παρακολουθεί τη λειτουρ¬ 
γία τους και γενικά μεριμνά για όλα τα ζητήματα που 
αφορούν την εκτέλεση κάθε προμήθειας ή υπηρεσίας 
μέχρι και την οριστική παραλαβή της σύμφωνα με τις 
ισχύουσες διατάξεις. 

32) Μεριμνά για την τήρηση των διαδικασιών χαρα¬ 
κτηρισμού υλικών/εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

33) Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

(Αρμοδιότητες σε θέματα εσόδων και περιουσίας) 

34) Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαι¬ 
ωμάτων ή εισφορών προς το Νομικό Πρόσωπο. 

35) Παρακολουθεί και μεριμνά για την τήρηση όλων 
των οικονομικών δοσοληψιών που σχετίζονται με τη 
λειτουργία της παροχής υπηρεσιών του Νομικού Προ¬ 
σώπου μέσω των διοικητικών ενοτήτων του (ΚΑΠΗ, Παι¬ 
δικοί σταθμοί, καλλιτεχνική εκπαίδευση κ.λπ.) 

36) Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντιστοίχους όρους. 

37) Τηρεί τα αρχεία της ακίνητης περιουσίας του 
Νομικού Προσώπου σε ηλεκτρονική και φυσική μορ¬ 
φή (φάκελοι με στοιχεία περιγραφικά και ιδιοκτησιακά 
έγγραφα) 

38) Μεριμνά για την διερεύνηση μεθόδων αξιοποίησης 
της ανωτέρω ακίνητης περιουσίας και διατυπώνει σχε¬ 
τικές εισηγήσεις προς τα αρμόδια όργανα. 

39) Μεριμνά για την προώθηση της αξιοποίησης της 
ανωτέρω ακίνητης περιουσίας σύμφωνα με τις σχετι¬ 
κές αποφάσεις του Νομικού Προσώπου και τη διαχεί¬ 
ριση της εκμετάλλευσης της ακίνητης περιουσίας (π.χ. 
κατάρτιση συμβάσεων μισθώσεων, μέριμνα είσπραξης 
μισθωμάτων κ.λπ.) 

(Αρμοδιότητες Ταμείου) 

40) Διενεργεί τις πληρωμές προς τους δικαιούχους 
με βάση τα Εντάλματα Πληρωμών και μετά από έλεγχο 
των δικαιολογητικών που ορίζει ο νόμος. 

41) Καταγράφει τις διενεργούμενες πληρωμές σύμ¬ 
φωνα με τις ισχύουσες διαδικασίες και μεριμνά για την 
απόδοση των κάθε φύσης κρατήσεων υπέρ τρίτων που 
αντιστοιχούν στα επιμέρους εντάλματα πληρωμής. 

42) Διενεργεί τις εισπράξεις των οφειλών προς το 
Νομικό Πρόσωπο και ενημερώνει το λογιστικό σύστημα 
με τις σχετικές ταμειακές εγγραφές. 

43) Παρακολουθεί την τακτοποίηση των υποχρεώσεων 
των οφειλετών προς το Νομικό Πρόσωπο και ενημερώ¬ 
νει τις αρμόδιες υπηρεσίες για τις καθυστερούμενες 
οφειλές. 

44) Τηρεί τις διαδικασίες συναλλαγών με τις Τράπεζες 
για την τοποθέτηση των χρηματικών διαθεσίμων και την 
διενέργεια εισπράξεων και πληρωμών μέσω επιταγών. 

45) Τηρεί το αναγκαίο φυσικό ταμείο στα γραφεία 
του Νομικού Προσώπου. 


46) Τηρεί αρχεία των κάθε είδους παραστατικών και 
αντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Νομικού 
Προσώπου με τις ταμειακές εγγραφές. 

47) Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες. 

(γ) Αρμοδιότητες Γραφείου Τεχνικής Υποστήριξης. 

1) Συνεργάζεται με τις επιμέρους υπηρεσίες και συ¬ 
γκεντρώνει πληροφορίες και αιτήματα σχετικά με τις 
ανάγκες συντήρησης και αποκατάστασης βλαβών των 
κτιριακών και ηλεκτρομηχανολογικών εγκαταστάσεων 
του Νομικού Προσώπου. 

2) Μεριμνά για τον προγραμματισμό και την υλοποί¬ 
ηση όλων των εργασιών συντήρησης και αποκατάστα¬ 
σης βλαβών των κτιριακών και ηλεκτρομηχανολογικών 
εγκαταστάσεων του Νομικού Προσώπου (εκπόνηση με 
προσωπικό του Γ ραφείου ή με ανάθεση σε τρίτους). 

3) Μεριμνά για τη συντήρηση και τη διατήρηση σε 
καλή κατάσταση του οπτικοακουστικού εξοπλισμού του 
Νομικού Προσώπου που προορίζεται για την οργάνωση 
εκδηλώσεων, καθώς και για τη μεταφορά, προετοιμασία 
και εγκατάστασή του στους χώρους των εκδηλώσεων. 

4) Μεριμνά για την τεχνική υποστήριξη των διαφόρων 
εκδηλώσεων που οργανώνονται τις εγκαταστάσεις του 
Νομικού Προσώπου (κατασκευή υλικοτεχνικής υποδο¬ 
μής, στήσιμο σκηνικών, αποθήκευση υλικών κ.λπ.). 

5) Επιβλέπει την εκτέλεση των εργασιών που εκτελού- 
νται με αυτεπιστασία. Συγκροτεί, οργανώνει και διοικεί 
τα σχετικά τεχνικά συνεργεία του Νομικού Προσώπου. 

6) Επιβλέπει την εκτέλεση των εργασιών που ανα¬ 
τίθενται σε τρίτους και μεριμνά για τις διαδικασίες 
παραλαβής τους. 

7) Μεριμνά για τον σωστό χειρισμό και την αξιοποίηση 
των εργαλείων και γενικά του τεχνικού εξοπλισμού που 
χρησιμοποιεί το Γ ραφείο. 

8) Συγκροτεί, οργανώνει και διοικεί συνεργεία αμέσου 
επέμβασης σε περιπτώσεις επειγόντων περιστατικών 
εκτός προγράμματος. 

(δ) Αρμοδιότητες Γ ραφείου Διοίκησης, Επικοινωνίας, 
Προγραμματισμού και Οργάνωσης. 

Το Γραφείο Διοίκησης παρέχει κάθε είδους διοικη¬ 
τική και γραμματειακή υποστήριξη προς το Διοικητικό 
Συμβούλιο, τον Πρόεδρο και τον Αντιπρόεδρο του Δι¬ 
οικητικού Συμβουλίου του Νομικού Προσώπου και ιδίως: 

1) Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

2) Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

3) Παράγει, διεκπεραιώνει, διαχειρίζεται και αρχει¬ 
οθετεί έγγραφα που έχουν σχέση με τη λειτουργία 
του Διοικητικού Συμβουλίου και τις αρμοδιότητες του 
Προέδρου και του Αντιπροέδρου. 

4) Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

5) Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί το πρωτόκολλο και το αρχείο αυτής. 

6) Τηρεί αρχείο των κάθε είδους αποφάσεων του 
Δήμου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

7) Σχεδιάζει και εισηγείται τη επικοινωνιακή πολιτική 
για την προώθηση της αποστολής και των στόχων του 
Νομικού Προσώπου και αντίστοιχα σχεδιάζει και ειση- 
γείται και προωθεί την εφαρμογή των προγραμμάτων 
των ενεργειών που είναι απαραίτητες για την υλοποί¬ 
ηση της επικοινωνιακής αυτής πολιτικής. 

8) Υποστηρίζει την οργάνωση και την υλοποίηση κάθε 
είδους εκδηλώσεων του Νομικού Προσώπου (π.χ. δια¬ 
λέξεις, εορτές κ.λπ.) και οργανώνει και υλοποιεί προ¬ 
γράμματα προβολής του έργου και των υπηρεσιών που 
παρέχει το Νομικό Πρόσωπο. 

9) Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις, στόχους 
και υπηρεσίες του Νομικού Προσώπου με γενικό στόχο 
τη σχετική δραστηριοποίηση των πολιτών. 

10) Παρακολουθεί συστηματικά τα δημοσιεύματα 
(έντυπα και ηλεκτρονικά) σχετικά με τις δραστηριότη¬ 
τες του Νομικού Προσώπου και ενημερώνει σχετικά τα 
όργανα διοίκησής του. Τηρεί αρχείο των δημοσιεύσε¬ 
ων καθώς και των σχετικών απαντήσεων του Νομικού 
Προσώπου. 

11) Διαχειρίζεται τις σχέσεις του Νομικού Προσώπου 
με τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και 
των δελτίων τύπου. 

12) Επιμελείται των ενημερωτικών εκδόσεων ή εκπο¬ 
μπών του Νομικού Προσώπου στα ΜΜΕ. 

13) Συνεργάζεται κατά τις ανωτέρω δραστηριότητες με 
την αρμόδια για την Επικοινωνία υπηρεσία του Δήμου. 

Επίσης στις αρμοδιότητες του Γραφείου Διοίκησης, 
Επικοινωνίας, Προγραμματισμού & Οργάνωσης είναι 
και η υποστήριξη των οργάνων διοίκησης και των υπη¬ 
ρεσιών του Νομικού Προσώπου κατά τις διαδικασίες 
σύνταξης, παρακολούθησης και αξιολόγησης των απο¬ 
τελεσμάτων των ετήσιων Προγραμμάτων Δράσης του 
Νομικού Προσώπου, την παρακολούθηση της αποτελε- 
σματικότητας και απόδοσης των υπηρεσιών κατά την 
επίτευξη των στόχων του, υπό συνθήκες διασφάλισης 
του επιθυμητού επιπέδου ποιότητας των παρεχομένων 
υπηρεσιών. Κατά τις ανωτέρω δραστηριότητες καθώς 
και κατά τις διαδικασίες σύνταξης, παρακολούθησης και 
αξιολόγησης των αποτελεσμάτων του Επιχειρησιακού 
προγράμματος του Δήμου, το Γραφείο συνεργάζεται 
με την αρμόδια Υπηρεσία Προγραμματισμού και Ορ¬ 
γάνωσης του Δήμου. 

Κατά την άσκηση των αρμοδιοτήτων του το Γ ραφείο 
ιδίως: 

1) Συνεργάζεται με τους επί μέρους προϊσταμένους 
των Τμημάτων του Νομικού Προσώπου και συγκεντρώνει 
και τεκμηριώνει την αναγκαία τεχνογνωσία και πληρο¬ 
φόρηση που είναι απαραίτητη για τη διαμόρφωση των 
προγραμμάτων δράσης του Νομικού Προσώπου 

2) Συνεργάζεται με τους επί μέρους προϊσταμένους 
των Τμημάτων του Νομικού Προσώπου και μεριμνά για 
τη διενέργεια ερευνών για τις ανάγκες των δημοτών σε 
σχέση με την αποστολή του Νομικού Προσώπου και συ¬ 
γκεντρώνει και τεκμηριώνει προτάσεις για επεμβάσεις 
(έργα, ενέργειες, προγράμματα) που θα ικανοποιούν τις 
σχετικές ανάγκες των δημοτών. 

3) Συνεργάζεται με τους επί μέρους προϊσταμένους 
των Τμημάτων του Νομικού Προσώπου, συγκεντρώνει 
προτάσεις και εισηγείται την εφαρμογή προγραμμάτων 
και δράσεων που αποσκοπούν στην επίτευξη της απο¬ 
στολής και των στόχων του Νομικού Προσώπου. 


4) Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 

5) Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ¬ 
γράμματα συγχρηματοδοτούμενα από την ΕΕ, προγράμ¬ 
ματα της ΕΕ, εθνικά προγράμματα κ.λπ.). 

6) Υποστηρίζει τα όργανα διοίκησης και τις υπηρεσίες 
του Νομικού Προσώπου κατά τη σύνταξη, παρακολού¬ 
θηση και αξιολόγηση επιχειρησιακών προγραμμάτων 
και προγραμμάτων δράσης. 

7) Μεριμνά για τη διενέργεια των διαδικασιών ένταξης 
έργων και δράσεων του Νομικού Προσώπου σε προ¬ 
γράμματα συγχρηματοδότησης, για την παρακολού¬ 
θηση της υλοποίησής τους και τη σχετική ενημέρωση 
των αρμοδίων Αρχών, σε συνεργασία με τις αρμόδιες 
υπηρεσίες. 

8) Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Νομικού Προσώπου και άλλων φορέων για 
την υλοποίηση έργων, ενεργειών και προγραμμάτων. 
Συντονίζει τις σχέσεις του Νομικού Προσώπου με άλ¬ 
λους δημόσιους φορείς. 

9) Συνεργάζεται με τις αρμόδιες υπηρεσίες του Δήμου 
και εισηγείται συστήματα και μεθόδους μέτρησης της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου (διαδικασίες, δείκτες κ,λπ.), 
καθώς και περιοδικούς στόχους για την βελτίωση της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου. 

10) Συγκεντρώνει στοιχεία και δεδομένα που αναφέ- 
ρονται στην αποδοτικότητα και αποτελεσματικότητα 
των υπηρεσιών και στην επίτευξη των σχετικών περι¬ 
οδικών τους στόχων, παρακολουθεί την εξέλιξή τους, 
επεξεργάζεται τα στοιχεία και εκδίδει ενημερωτικές 
αναφορές προς την διοίκηση του Νομικού Προσώπου. 

11) Εισηγείται και παρακολουθεί την υλοποίηση προ¬ 
γραμμάτων έργων και δράσεων για την βελτίωση της 
οργάνωσης του Νομικού Προσώπου με στόχο την βελ¬ 
τίωση της αποδοτικότητας και της αποτελεσματικό- 
τητάς του. 

12) Συνεργάζεται με τα υπόλοιπα γραφεία του Τμήμα¬ 
τος για τη διαμόρφωση των καταλλήλων συστημάτων 
παρακολούθησης του κόστους λειτουργίας των οργα¬ 
νωτικών μονάδων του Νομικού Προσώπου και του κό¬ 
στους των παρεχομένων υπηρεσιών προς τους πολίτες. 

13) Μεριμνά για την εγκατάσταση και τήρηση συστη¬ 
μάτων διασφάλισης ποιότητας των επί μέρους λειτουρ¬ 
γιών του Νομικού Προσώπου. 

14) Μεριμνά για την εγκατάσταση και τήρηση του 
συστήματος διασφάλισης της διαχειριστικής επάρκειας 
του Νομικού Προσώπου στον σχεδίασμά και παραγωγή 
δράσεων και υπηρεσιών. 

15) Μεριμνά για την εκπόνηση των κάθε είδους εσω¬ 
τερικών Κανονισμών του Νομικού Προσώπου σε συνερ¬ 
γασία με τις αρμόδιες υπηρεσίες. 

16) Παρακολουθεί την τήρηση και σχεδιάζει και ει- 
σηγείται τις τυχόν επικαιροποιήσεις της οργανωτικής 
δομής και γενικότερα των διατάξεων του Οργανισμού 
Εσωτερικής Υπηρεσίας του Νομικού Προσώπου. 

17) Μεριμνά για τον προσδιορισμό των αναγκαίων 
θέσεων εργασίας και τον προσδιορισμό του αριθμού 
του προσωπικού ανά θέση εργασίας και οργανωτική 
μονάδα του Νομικού Προσώπου, σε συνεργασία με τις 
αρμόδιες υπηρεσίες και συνεργάζεται με τη Διεύθυνση 
Υπηρεσιών Υποστήριξης για τον προγραμματισμό της 
κάλυψης των θέσεων (με νέα στελέχη ή ανακατανομή 
των υφισταμένων στελεχών). 

18) Μεριμνά για τη δημιουργία και την συνεχή ενημέ¬ 
ρωση της ιστοσελίδας του Νομικού Προσώπου. 

ΕΝΟΤΗΤΑ Β': ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ, 
ΑΛΛΗΛΕΓΓΥΗΣ ΚΑΙ ΠΑΙΔΕΙΑΣ 

Άρθρο 3 

Αρμοδιότητες Αυτοτελούς Τμήματος Προστασίας 
Τρίτης Ηλικίας 

Το τμήμα Προστασίας Τρίτης Ηλικίας και Ευπαθών 
Κοινωνικών Ομάδων είναι αρμόδιο για την αποτελε¬ 
σματική λειτουργία των Κέντρων Ανοικτής Προστασί¬ 
ας Ηλικιωμένων (ΚΑΠΗ) του Δήμου, καθώς και για την 
εφαρμογή ειδικών προγραμμάτων φροντίδας ατόμων 
της τρίτης ηλικίας. 

Για την καλύτερη εξυπηρέτηση των ατόμων τρίτης 
ηλικίας οι λειτουργίες Ανοικτής Προστασίας Ηλικιω¬ 
μένων παρέχονται σε γεωγραφικά αποκεντρωμένες 
μονάδες (παραρτήματα ΚΑΠΗ). 

Οι αρμοδιότητες των επί μέρους οργανικών μονάδων 
του Τμήματος Προστασίας Τρίτης Ηλικίας είναι οι εξής: 

(α) Αρμοδιότητες Γραφείου Κοινωνικής Υπηρεσίας 
ΚΑΠΗ. 

1) Παρέχει πληροφόρηση στους πολίτες για το Κέντρο 
Ανοικτής Προστασίας Ηλικιωμένων του Δήμου και τα 
παραρτήματά του με σκοπό την προσέλκυση των αν¬ 
θρώπων που έχουν ανάγκη των παροχών του ή εκείνων 
που θέλουν να προσφέρουν εθελοντικές υπηρεσίες και 
γενικά μεριμνά για την ευαισθητοποίηση της κοινότη¬ 
τας σε θέματα κοινωνικής αλληλεγγύης και κοινωνικής 
συνοχής. 

2) Υποδέχεται, ενημερώνει, συμβουλεύει και παρέχει 
κοινωνική υποστήριξη στα μέλη του ΚΑΠΗ και στις οι- 
κογένειές τους. Ιδιαίτερη βαρύτητα δίδεται στην προ¬ 
σπάθεια: α) για την παραμονή των ατόμων της τρίτης 
ηλικίας στο οικείο οικογενειακό και κοινωνικό τους πε¬ 
ριβάλλον, την πρόληψη και αντιμετώπιση βιολογικών, 
ψυχολογικών και κοινωνικών προβλημάτων, την εξα¬ 
σφάλιση αξιοπρεπούς διαβίωσης β) για την ενημέρωση 
και υποστήριξη των ατόμων με ειδικές ανάγκες στη 
διαδικασία κοινωνικής ένταξης. 

3) Υλοποιεί προγράμματα δημιουργικής απασχόλησης 
και ψυχαγωγίας για τα μέλη και τους επωφελούμενους 
του ΚΑΠΗ. 

4) Συνεργάζεται με την αρμόδια Κοινωνική Υπηρεσία 
του Δήμου και άλλες εξειδικευμένες υπηρεσίες υγεί¬ 
ας και πρόνοιας για την παροχή πλήρους υποστήριξης 
στους επωφελούμενους και τις οικογένειές τους και 
την παραπομπή σε αυτές όταν απαιτείται. 

5) Μεριμνά για την προσέλκυση εθελοντών, την εκ¬ 
παίδευσή τους και την αξιοποίησή τους στις δομές και 
υπηρεσίες του ΚΑΠΗ. 

6) Μεριμνά για την εκπαίδευση σπουδαστών και φοι¬ 
τητών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 


7) Μεριμνά για την φύλαξη, την καθαριότητα και την 
ευπρεπή εμφάνιση των εγκαταστάσεων του Τμήματος 
και του εξοπλισμού του. 

8) Παρακολουθεί τη λειτουργία των παραρτημάτων 
τα οποία ανήκουν διοικητικά στο Τμήμα. 

9) Υλοποιεί προγράμματα πρόληψης και αγωγής υγεί¬ 
ας για τους χρήστες των υπηρεσιών των Κέντρων Ανοι¬ 
κτής Προστασίας Ηλικιωμένων (ΚΑΠΗ). 

10) Παρέχει υπηρεσίες φυσιοθεραπείας, εργοθεραπεί- 
ας και ήπιας αθλητικής άσκησης στους χρήστες των 
υπηρεσιών των ΚΑΠΗ. 

11) Συμμετέχει σε δράσεις κοινωνικής αλληλεγγύης και 
κοινωνικής προστασίας που περιλαμβάνουν ενέργειες 
πρόληψης και αγωγής υγείας. 

12) Μεριμνά για την εκπαίδευση σπουδαστών και φοι¬ 
τητών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

Το αντικείμενο του Γραφείου πραγματοποιείται από 
τις βασικές ειδικότητες του Κοινωνικού Λειτουργού και 
του Οικογενειακού Βοηθού. Όλες οι ειδικότητες λειτουρ¬ 
γούν στο πλαίσιο του Γ ραφείου και συνεργάζονται με 
το υπόλοιπο προσωπικό του Τμήματος και των ειδικο¬ 
τήτων των άλλων Γραφείων με στόχο την καλύτερη 
εξυπηρέτηση των προστατευομένων μελών. 

Στο Γραφείο εντάσσονται διοικητικά τα ακόλουθα 
Παραρτήματα τα οποία εξυπηρετούν μια περιοχή - 
Δημοτική Ενότητα- του Δήμου και είναι δυνατόν να 
ασκούν μερικές ή και το σύνολο των αρμοδιοτήτων 
του Γ ραφείου. 

α.1. Παράρτημα ΚΑΠΗ Αργοστολιού 

α.2. Παράρτημα ΚΑΠΗ Λειβαθούς. 

α.3. Παράρτημα ΚΑΠΗ Πυλάρου 

(β) Αρμοδιότητες Γ ραφείου Προγραμμάτων Φροντίδας 
Τρίτης Ηλικίας. 

1) Ενημερώνεται συνεχώς για τις δυνατότητες συμ¬ 
μετοχής του Τμήματος σε χρηματοδοτούμενα προ¬ 
γράμματα φροντίδας τρίτης ηλικίας (π.χ. πρόγραμμα 
«Βοήθεια στο σπίτι», προγράμματα Κέντρων Ημερήσιας 
Φροντίδας Ηλικιωμένων, κ.λπ.) και εισηγείται για την 
συμμετοχή του Νομικού Προσώπου σε αυτά. 

2) Μεριμνά, σε συνεργασία και με το Αυτοτελές Γ ρα¬ 
φείο Διοίκησης, Επικοινωνίας, Προγραμματισμού και 
Οργάνωσης, για την ετοιμασία προτάσεων προς τους 
αρμόδιους φορείς για την ανάληψη από το Νομικό 
Πρόσωπο της ευθύνης οργάνωσης και υλοποίησης των 
ανωτέρω προγραμμάτων, προωθεί τις προτάσεις για 
έγκρισή τους και μεριμνά για την υποβολή τους. 

3) Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότε¬ 
ρη υλοποίησή τους εξασφαλίζοντας τους αναγκαίους 
και κατάλληλους ανθρώπινους και τεχνικούς πόρους. 

4) Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

5) Συνεργάζεται με τα άλλα Τμήματα του Νομικού 
Προσώπου για την υλοποίηση των ανωτέρω προγραμ¬ 
μάτων, αξιοποιώντας την τεχνογνωσία, την εμπειρία και 
τους πόρους που μπορούν να διαθέσουν. 

6) Παρέχει υπηρεσίες ιατροφαρμακευτικής πρωτο¬ 
βάθμιας φροντίδας και συνταγογράφησης φαρμάκων 
από τον υπεύθυνο ιατρό (που εργάζεται ή συνεργάζεται 
με το Τμήμα). 

7) Παρέχει υπηρεσίες φυσιοθεραπείας, εργοθεραπείας 
και ήπιας αθλητικής άσκησης στους εξυπηρετούμενους 
των προγραμμάτων φροντίδας τρίτης ηλικίας. 

8) Συμμετέχει σε δράσεις κοινωνικής αλληλεγγύης και 
κοινωνικής προστασίας που περιλαμβάνουν ενέργειες 
πρόληψης και αγωγής υγείας. 

Το αντικείμενο του Γραφείου πραγματοποιείται από 
τις βασικές ειδικότητες του Ιατρού, του Ψυχολόγου, του 
Νοσηλευτή ή Επισκέπτη Υγείας, του Φυσικοθεραπευτή 
και του Εργοθεραπευτή. Όλες οι ειδικότητες λειτουρ¬ 
γούν στο πλαίσιο του Γραφείου και συνεργάζονται με 
το υπόλοιπο προσωπικό του Τμήματος και των ειδικο¬ 
τήτων των άλλων Τ μημάτων και Γ ραφείων με στόχο την 
καλύτερη εξυπηρέτηση των προστατευομένων ατόμων 
τρίτης ηλικίας. 

Άρθρο 4 

Αρμοδιότητες Αυτοτελούς Γ ραφείου 
Κοινωνικής Αλληλεγγύης 

Το Αυτοτελές Γραφείο συνεργάζεται άμεσα με την 
αρμόδια υπηρεσία του Δήμου, για την υλοποίηση των 
καταστατικών σκοπών του Ν. Π.Δ.Δ. σχετικά με την 
Κοινωνική Προστασία, Αλληλεγγύη και την Κοινωνική 
Συνοχή. 

Εξαιτίας του ευαίσθητου χαρακτήρα του αντικειμένου 
του Γραφείου, αυτό τελεί υπό την εποπτεία και μέρι¬ 
μνα της αρμόδιας υπηρεσίας του Δήμου, τηρεί πιστά 
τις επιταγές της υπηρεσίας αυτής και ενημερώνει εγ- 
γράφως και τακτικά την υπηρεσία του Δήμου για τον 
απολογισμό του έργου που έχει αναλάβει, προκειμένου 
η γενικότερη πολιτική αλληλεγγύης και συνοχής του 
Δήμου να μην έχει αποσπασματικό χαρακτήρα. 

1. Αναλαμβάνει υπό την εποπτεία και μέριμνα της 
αρμόδιας υπηρεσίας του Δήμου την εφαρμογή προ¬ 
γραμμάτων ή συμμετέχει σε ομαδικά προγράμματα και 
ομαδικές δράσεις για την ένταξη αθίγγανων, παλιννο- 
στούντων ομογενών, μεταναστών και προσφύγων στην 
κοινωνική, οικονομική και πολιτιστική ζωή της τοπικής 
κοινωνίας. 

2. Προωθεί τις υποθέσεις που αφορούν σε χρήση 
ατομικής υποστήριξης και οι οποίες εντοπίζονται από 
το προσωπικό του Γραφείου, στην καθ’ ύλιν αρμόδια 
υπηρεσία του Δήμου, η οποία έχει και την αποκλειστική 
αρμοδιότητα. 

3. Υλοποιεί δράσεις και προγράμματα κοινωνικής 
πολιτικής συμπληρωματικά με τις δράσεις και τα προ¬ 
γράμματα κοινωνικής πολιτικής που υλοποιούνται από 
την αρμόδια υπηρεσία του Δήμου και υπό την εποπτεία 
αυτής. Στο πλαίσιο αυτό ενδεικτικά δύναται να: 

(α) Διενεργεί κοινωνικές έρευνες για τη χορήγηση των 
επιδομάτων πρόνοιας, 

(β) Ασκεί κοινωνική εργασία με άτομα, οικογένειες και 
κοινωνικές ομάδες. 

(γ) Λειτουργεί μονάδες συμβουλευτικής, ψυχολογικής 
και κοινωνικής υποστήριξης. 

(δ) Συνεργάζεται με τα σχολεία της περιοχής για ενη¬ 
μέρωση σε κοινωνικά θέματα (ΑΌ3, ναρκωτικά κ.λπ.) και 
σε συνεργασία με τους συλλόγους γονέων διοργανώνει 
Σχολές Γονέων. 

(ε) Υλοποιεί προγράμματα πρόληψης και αντιμετώ¬ 
πισης ψυχοκοινωνικών και οικονομικών προβλημάτων 
(προσφύγων, μμεταναστών, παλιννοστούντων, φυλακι¬ 
σμένων, υπερηλίκων κ.λ.π.). 


(στ) Υλοποιεί δράσεις προστασίας περιθαλπόμενων 
σε ιδρύματα κλειστής περίθαλψης. 

(ζ) Υλοποιεί δράσεις προστασίας μονογονεϊκών οι¬ 
κογενειών. 

4. Αναλαμβάνει υπό την εποπτεία και καθοδήγηση της 
αρμόδιας υπηρεσίας του Δήμου τη διεξαγωγή κοινωνι¬ 
κών ερευνών για την εφαρμογή κοινωνικών πολιτικών 
που αφορούν την κοινωνική φροντίδα της οικογένειας, 
του παιδιού, των εφήβων, των ηλικιωμένων, των ατόμων 
με αναπηρία καθώς και ευπαθών κοινωνικών ομάδων. 

5. Επικουρεί, όταν κρίνεται αναγκαίο την αρμόδια υπη¬ 
ρεσία του Δήμου για την εφαρμογή προγραμμάτων και 
πρωτοβουλιών που στοχεύουν στην πρόληψη της παρα- 
βατικότητας στην περιοχή του Δήμου, με τη δημιουργία 
Τοπικών Συμβουλίων Πρόληψης Παραβατικότητας. 

6. Συμμετέχει έπειτα από την καθοδήγηση της αρμό¬ 
διας υπηρεσίας του Δήμου, στην υλοποίηση Κοινωνικής 
Πολιτικής σε τοπικό Επίπεδο (π.χ. μέσω της εκπόνησης 
και περιοδικής αναπροσαρμογής ενός «Τοπικού Συμφώ¬ 
νου Κοινωνικής Πολιτικής». 

7. Οργανώνει και υλοποιεί δράσεις κοινωνικού χαρα¬ 
κτήρα με αποδέκτες όλους τους κατοίκους του Δήμου 
(Δημοτικά Ιατρεία, Κέντρο Υποστήριξης Γυναικών, Τρά¬ 
πεζα Αιμοδοσίας και Πλάσματος). 

8. Οργανώνει και υλοποιεί δράσεις κοινωνικής προστα¬ 
σίας μαζικού χαρακτήρα για ευπαθείς κοινωνικές ομά¬ 
δες που απειλούνται ή βιώνουν κοινωνικό αποκλεισμό 
με εξαίρεση τις ευαίσθητες περιπτώσεις που αποτελούν 
αποκλειστική αρμοδιότητα της αρμόδιας υπηρεσίας 
του Δήμου. Στο πλαίσιο αυτό εισηγείται και υλοποιεί 
κατόπιν έγκρισης των αρμόδιων οργάνων προγράμματα 
και δράσεις Καταπολέμησης της φτώχειας στην τοπική 
κοινωνία. 

9. Εισηγείται και μεριμνά για την εγκαθίδρυση μηχα¬ 
νισμού άμεσης παρέμβασης για την ανακούφιση πο¬ 
λιτών και οικογενειών που βρίσκονται σε ανέχεια, με 
την παροχή σε είδος αγαθών για την κάλυψη βιοτικών 
αναγκών. Στο πλαίσιο αυτό διερευνά και εισηγείται 
τη δυνατότητα συγκέντρωσης αγαθών και υπηρεσιών 
εθελοντικού χαρακτήρα και την προώθησή τους στην 
ομάδα στόχο. 

10. Αναλαμβάνει την ίδρυση και λειτουργία Κοινωνικού 
Παντοπωλείου έπειτα από έγκριση των αρμόδιων οργά¬ 
νων, για τη διευκόλυνση της κάλυψης βασικών βιοτικών 
αναγκών ατόμων και ομάδων που βρίσκονται στο όριο 
της σχετικής φτώχειας. 

11. Ενημερώνεται συνεχώς για τις δυνατότητες συμ¬ 
μετοχής του Νομικού Προσώπου σε χρηματοδοτούμενα 
προγράμματα για ευπαθείς κοινωνικές ομάδες (π.χ. προ¬ 
γράμματα παροχής υπηρεσιών φροντίδας σε άτομα με 
αναπηρίες, προγράμματα λειτουργίας κέντρων στήριξης 
των θυμάτων της ενδοοικογενειακής βίας, ιατροκοι- 
νωνικά προγράμματα για Τσιγγάνους κ.λπ.) και ειση- 
γείται έπειτα από σχετική γνωμοδότηση της αρμόδιας 
υπηρεσίας του Δήμου, για την συμμετοχή του Νομικού 
Προσώπου σε αυτά. 

12. Μεριμνά, σε συνεργασία και με το Γραφείο Διοί¬ 
κησης, Προγραμματισμού και Οργάνωσης, για την ετοι¬ 
μασία προτάσεων προς τους αρμόδιους φορείς για την 
ανάληψη από το Νομικό Πρόσωπο της ευθύνης οργά¬ 
νωσης και υλοποίησης των ανωτέρω προγραμμάτων, 
προωθεί τις προτάσεις για έγκρισή τους και μεριμνά 
για την υποβολή τους. 

13. Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότε¬ 
ρη υλοποίησή τους εξασφαλίζοντας τους αναγκαίους 
και κατάλληλους ανθρώπινους και τεχνικούς πόρους. 

14. Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

15. Συνεργάζεται με τα άλλα Τμήματα και Γραφεία 
του Νομικού Προσώπου για την υλοποίηση των ανωτέ¬ 
ρω προγραμμάτων, αξιοποιώντας την τεχνογνωσία, την 
εμπειρία και τους πόρους που μπορούν να διαθέσουν. 

16. Συνεργάζεται με δίκτυα και φορείς σε περιφερει¬ 
ακό, εθνικό και διεθνές επίπεδο για την εξυπηρέτηση 
των σκοπών του Νομικού Προσώπου. 

Άρθρο 5 

Αρμοδιότητες Αυτοτελούς Τμήματος 
Προσχολικής Αγωγής 

Το Τμήμα Προσχολικής Αγωγής είναι αρμόδιο για 
την αποτελεσματική λειτουργία των Παιδικών και Βρε¬ 
φονηπιακών Σταθμών του Δήμου, για την υλοποίηση 
δράσεων και προγραμμάτων για παιδιά σχολικής και 
προσχολικής ηλικίας,. 

Για την καλύτερη εξυπηρέτηση των κατοίκων του 
Δήμου οι υπηρεσίες των Παιδικών και Βρεφονηπιακών 
Σταθμών παρέχονται σε γεωγραφικά αποκεντρωμένες 
μονάδες (παραρτήματα), οι οποίες λειτουργούν σε επί¬ 
πεδο Γραφείου. 

Το Τμήμα Προσχολικής Αγωγής επιμελείται της πα¬ 
ροχής σύγχρονης προσχολικής αγωγής στα φιλοξε¬ 
νούμενα νήπια και βρέφη εφαρμόζοντας τα κατάλληλα 
προγράμματα, τις ισχύουσες διατάξεις και τον ισχύοντα 
εσωτερικό κανονισμό λειτουργίας. Ειδικότερα το Τμήμα: 

1) Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 
δραστηριοτήτων, παιδαγωγικά εργαστήρια και άλλες 
παιδαγωγικές δραστηριότητες και εκδηλώσεις, σύμ¬ 
φωνα με τα επιστημονικά δεδομένα και ανάλογα με 
την ηλικία τους. 

2) Απασχολεί τα παιδιά σύμφωνα με τους καθορι¬ 
σμένους στόχους του προγράμματος και τηρεί βιβλίο 
ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

3) Ευθύνεται όχι μόνο για την ολόπλευρη ανάπτυξη των 
νηπίων αλλά και για την φύλαξη και προστασία τους. 

4) Προσφέρει αγωγή, ψυχαγωγία, περιποίηση, φροντί¬ 
δα και φαγητό στα βρέφη του Σταθμού σύμφωνα με τις 
αρχές της βρεφοκομικής και τις οδηγίες του παιδιάτρου. 

5) Ενημερώνει τους γονείς σε τακτά χρονικά δια¬ 
στήματα για τη γενική - σφαιρική εξέλιξη του παιδιού 
τους. Συνεργάζεται με τους γονείς σε όλα τα θέματα 
που αφορούν τη ζωή και την εξέλιξη των παιδιών μέσα 
στον Σταθμό. 

6) Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

7) Φροντίζει για την υγιεινή κατάσταση των παιδιών. 

8) Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτησή τους. 


9) Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλ¬ 
ληλο αερισμό και φωτισμό του. 

10) Εφαρμόζει σωστά όλα τα μέτρα υγιεινής και ασφά¬ 
λειας και ευθύνεται για κάθε πράξη ή παράλειψη που 
μπορεί να έχει επίπτωση στην υγεία των παιδιών. 

11) Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

12) Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

13) Ευθύνεται για την ασφαλή μεταφορά των φιλοξε¬ 
νούμενων παιδιών προς και από τον Σταθμό (περίπτωση 
ύπαρξης σχολικού λεωφορείου). 

14) Παρακολουθεί τη λειτουργία των παραρτημάτων 
τα οποία ανήκουν διοικητικά στο Τμήμα. 

15) Υποδέχεται, καταχωρεί και διαχειρίζεται τις αιτή¬ 
σεις εγγραφής και επανεγγραφής βρεφών και νηπίων, 
εφαρμόζει τις αποφάσεις κατάταξης των παιδιών στα 
διάφορα γραφεία προσχολικής αγωγής ή διαγραφής 
αυτών και τηρεί τα σχετικά αρχεία. 

16) Προωθεί αιτήματα γονέων για μετακίνηση παι¬ 
διών από ένα τμήμα σε άλλο, αν υπάρχουν οι σχετικές 
προϋποθέσεις. 

17) Παρακολουθεί την τακτοποίηση οικονομικών 
συμμετοχών μηνιαίως και ενημερώνει τους γονείς που 
καθυστερούν την πληρωμή των οικονομικών τους συμ¬ 
μετοχών. 

18) Δέχεται τις αιτήσεις μείωσης ή απαλλαγής οικο¬ 
νομικών συμμετοχών, εισηγείται σχετικά και ενημερώνει 
τους γονείς για το αποτέλεσμα της αίτησής τους. 

19) Εκδίδει βεβαιώσεις φιλοξενίας παιδιών. 

20) Μεριμνά για την φύλαξη και την καθαριότητα των 
κτιριακών εγκαταστάσεων του Τμήματος και του εξο¬ 
πλισμού τους. 

21) Οργανώνει και υλοποιεί κοινωνικές δράσεις για 
παιδιά σχολικής και προσχολικής ηλικίας, για νέους/ 
νέες και για την οικογένεια (πχ Παιδικές κατασκηνώσεις, 
Συμβουλευτικό κέντρο για τα παιδιά και την οικογένεια 
κ.λπ.). 

22) Ενημερώνεται συνεχώς για τις δυνατότητες συμ¬ 
μετοχής του Νομικού Προσώπου σε χρηματοδοτούμενα 
προγράμματα για παιδιά προσχολικής ηλικίας (π.χ. πρό¬ 
γραμμα δημιουργικής απασχόλησης παιδιών - Πρόγραμ¬ 
μα Παιδικών Σταθμών) και εισηγείται για την συμμετοχή 
του Νομικού Προσώπου σε αυτά. 

23) Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότε¬ 
ρη υλοποίησή τους εξασφαλίζοντας τους αναγκαίους 
και κατάλληλους ανθρώπινους και τεχνικούς πόρους. 

24) Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

25) Συνεργάζεται με τα άλλα Τμήματα και Γραφεία 
του Νομικού Προσώπου για την υλοποίηση των ανωτέ¬ 
ρω προγραμμάτων, αξιοποιώντας την τεχνογνωσία, την 
εμπειρία και τους πόρους που μπορούν να διαθέσουν. 

26) Εξετάζει κατά τακτά χρονικά διαστήματα όλα τα 
παιδιά των σταθμών του νομικού προσώπου, λαμβάνο- 

ντας υπόψη τα ιατρικά πιστοποιητικά που υποβλήθηκαν 
από τους γονείς. 

27) Παρακολουθεί την ψυχοσωματική υγεία και ανά¬ 
πτυξη των παιδιών. 

28) Αποφασίζει για την δυνατότητα επιστροφής στο 
σταθμό παιδιού που απούσιασε από σοβαρή ασθένεια 
με βάση το ιατρικό πιστοποιητικό που προσκομίζεται 
από τους γονείς και την προσωπική του εξέταση. 

29) Υποδεικνύει τα μέτρα που πρέπει να ληφθούν για 
την υγιεινή των παιδιών και για την υγειονομική κατά¬ 
σταση των σταθμών. Μεριμνά για τη διατήρηση σε κάθε 
σταθμό πρόχειρου φαρμακείου και την αντιμετώπιση 
κάθε εκτάκτου περιστατικού. 

30) Συμβάλλει στην πρόληψη ή αντιμετώπιση προβλη¬ 
μάτων των παιδιών κάθε σταθμού και των οικογενειών 
τους, εφόσον στην τελευταία περίπτωση αυτό ζητηθεί 
ή είναι εκ των πραγμάτων αναγκαίο. 

31) Συνεργάζεται με το παιδαγωγικό προσωπικό των 
σταθμών με το οποίο βρίσκεται σε συνεχή επαφή και 
πραγματοποιεί κοινωνικές έρευνες ώστε να προλαμβά¬ 
νει, εντοπίζει και αναγνωρίζει προβλήματα των παιδιών, 
να αναλαμβάνει τη θεραπεία τους ή να τα παραπέμπει 
σε κατάλληλη υπηρεσία. 

32) Επισημαίνει προβλήματα, βοηθά την οικογένεια να 
συνειδητοποιήσει το πρόβλημα, εντοπίζοντας τις αιτίες. 
Υποδεικνύει τρόπους αντιμετώπισης των προβλημάτων 
και φέρνει σε επαφή παιδιά και γονείς με διάφορους 
εξειδικευμένους φορείς. 

33) Παρέχει συμβουλευτικές υπηρεσίες σε θέματα 
ψυχολογικής υποστήριξης παιδιών και γονέων σε συ¬ 
νεργασία με το εκπαιδευτικό προσωπικό. 

34) Συγκαλεί ενημερωτικές συγκεντρώσεις γονέων 
και προσωπικού που αφορούν την υγιεινή και την υγεία 
των παιδιών και την αντιμετώπιση προβλημάτων που 
προκύπτουν. 

Το αντικείμενο του Τμήματος πραγματοποιείται από 
τις βασικές ειδικότητες του Νηπιαγωγού, του Βρεφονη¬ 
πιοκόμου, του Βοηθού Νηπιαγωγού - Βρεφονηπιοκόμου, 
του Μαγείρου, του Βοηθού Μαγείρου, του Προσωπικού 
Καθαριότητας - Βοηθητικών Εργασιών, του Παιδιάτρου, 
του Κοινωνικού Λειτουργού και του Παιδοψυχολόγου. 
Όλες οι ειδικότητες λειτουργούν στο πλαίσιο του Τμή¬ 
ματος και συνεργάζονται με το υπόλοιπο προσωπικό 
του Τμήματος και των ειδικοτήτων των άλλων Τμημά¬ 
των με στόχο την καλύτερη αγωγή και εξυπηρέτηση 
των παιδιών. 

Στο Τμήμα εντάσσονται διοικητικά τα ακόλουθα Γρα¬ 
φεία τα οποία εξυπηρετούν μια περιοχή - δημοτική Ενό¬ 
τητα - του Δήμου και είναι δυνατόν να ασκούν μερικές 
ή και το σύνολο των αρμοδιοτήτων του Τμήματος. 

α. Γραφείο Παιδικών Σταθμών Δημοτικής Ενότητας 
Αργοστολιού 

β. Γραφείο Παιδικών Σταθμών Δημοτικής Ενότητας 
Πολικής 

γ. Γραφείο Παιδικού Σταθμού Δημοτικής Ενότητας 
Σάμης 

δ. Γραφείο Παιδικού Σταθμού Δημοτικής Ενότητας 
Ελειού - Πρόννων 

ε. Γραφείο Παιδικού Σταθμού Δημοτικής Ενότητας 
Λειβαθούς 

στ. Γραφείο Παιδικού Σταθμού Δημοτικής Ενότητας 
Πυλάρου 


Αρθρο 6 

Αρμοδιότητες Αυτοτελούς Γ ραφείου 
Βιβλιοθηκών και Μουσείων 

Το Αυτοτελές Γραφείο Βιβλιοθηκών και Μουσείων 
είναι αρμόδιο για την αποτελεσματική εφαρμογή των 
προγραμμάτων των πολιτιστικών δραστηριοτήτων του 
Δήμου σε συνεργασία με την αρμόδια υπηρεσία του 
Δήμου. 

Οι αρμοδιότητες του Αυτοτελούς Γ ραφείου Βιβλιοθη¬ 
κών και Μουσείων είναι οι εξής: 

(Αρμοδιότητες Βιβλιοθηκών) 

1) Φροντίζει για τη αποτελεσματική και αποδοτική 
λειτουργία των περιφερειακών βιβλιοθηκών του Δήμου, 
σύμφωνα με τις αρχές, τις μεθόδους και τις προόδους 
της βιβλιοθηκονομίας. Παρέχει υπηρεσίες δανειστικής 
βιβλιοθήκης και οργανώνει ειδικά κέντρα πληροφόρησης. 

2) Παρακολουθεί τις νέες εκδόσεις και τις ανάγκες του 
αναγνωστικού κοινού και μεριμνά για τον εμπλουτισμό 
των συλλογών των βιβλιοθηκών με πάσης φύσεως έντυ¬ 
πο υλικό, βιβλία, εφημερίδες, περιοδικά, αφίσες, χάρτες 
κ.ά., με αγορές, με ανταλλαγές πολλαπλών αντιτύπων 
με άλλες Βιβλιοθήκες ή Ιδρύματα καθώς και με δωρεές. 

3) Φροντίζει για την περιγραφική και θεματική κατα- 
λογογράφηση, ευρετηρίαση καθώς και την ταξινόμηση 
ή αναταξινόμηση του έντυπου και μη υλικού όλων των 
βιβλιοθηκών, σύμφωνα με τους διεθνείς κανόνες. 

4) Φροντίζει για τη συντήρηση, βιβλιοδέτηση και δι¬ 
αφύλαξη των εντύπων και των συλλογών των βιβλιο¬ 
θηκών, για την απόσυρση φθαρμένου υλικού και την 
ενημέρωση των καταλόγων. 

5) Παρακολουθεί τις συνδρομές των βιβλιοθηκών σε 
εφημερίδες και περιοδικά και εισηγείται την αγορά νέων 
τίτλων. Φροντίζει για την ταξινόμηση των νέων τίτλων, 
την ενημέρωση των καταλόγων και τη βιβλιοδέτηση 
των νέων τόμων. 

6) Φροντίζει για την κατάρτιση βιβλιογραφιών, τον 
εντοπισμό και την απόκτηση σπανίων βιβλίων ή εντύπων, 
τον εμπλουτισμό των Βιβλιοθηκών του με διαφάνειες, 
μικροφίλμς, δίσκους κασέτες, Οϋ, Οϋ-ΒΟΜ, ϋνϋ, καθώς 
και με οπτικοακουστικό, ηλεκτρονικό και κάθε είδους 
υλικό συναφές προς τους στόχους του. 

7) Μεριμνά για τη μικροφωτογράφιση και την ψηφιο- 
ποίηση των ημερήσιων τοπικών εφημερίδων, των σπα¬ 
νίων εκδόσεων και του πολύτιμου αρχειακού υλικού. 

8) Φροντίζει για την προβολή του έργου και των δυνα¬ 
τοτήτων των βιβλιοθηκών, καθώς και για τη δημιουργία 
ευρύτερου αναγνωστικού κοινού. 

9) Μεριμνά για την έκδοση καταλόγων, ειδικών βιβλι¬ 
ογραφικών ή βιβλιογραφικών δελτίων της συλλογής 
των βιβλιοθηκών, σε όποια μορφή κριθεί χρήσιμο για τη 
ευχερή πρόσβαση των χρηστών της βιβλιοθήκης στην 
συλλογή της. 

10) Μεριμνά για την προσφορά εξ αποστάσεως υπηρε¬ 
σιών και την ενδυνάμωση της αναγνωστικής συνήθειας 
στα παιδιά από μικρή ηλικία. 

11) Εκπονεί προγράμματα και διοργανώνει εκδηλώσεις 
(εκθέσεις έντυπου - και μη - υλικού, συζητήσεις, διαλέ¬ 
ξεις, σεμινάρια κ.λπ.) με στόχο τη μόρφωση, ενημέρωση 
ή ψυχαγωγία των δημοτών του Δήμου. 

12) Συνεργάζεται με Βιβλιοθήκες, Ιδρύματα, Οργανι¬ 
σμούς, Σχολεία κ.ά., που ασχολούνται με το βιβλίο και 
τον πολιτισμό. 

13) Μεριμνά για την περιοδική απογραφή του υλικού 
των βιβλιοθηκών. 

14) Μεριμνά για την εξυπηρέτηση ατόμων με ειδικές 
ανάγκες, μορφωτικών μειονοτήτων, μεταναστών, καθώς 
και οικοδέσμιων αναγνωστών. 

15) Παρακολουθεί τη λειτουργία των τυχόν παραρτη¬ 
μάτων τα οποία ανήκουν διοικητικά στο Γραφείο. 

16) Αναλαμβάνει την υλοποίηση των πολιτικών του Δή¬ 
μου σχετικά με την ίδρυση και λειτουργία βιβλιοθηκών. 

(Αρμοδιότητες Μουσείων) 

1) Μεριμνά για τη διαφύλαξη και ανάδειξη της ναυτικής 
κληρονομιάς της περιοχής του Δήμου. 

2) Συγκεντρώνει, διατηρεί, προβάλει και αναδεικνύει 
τη ναυτική ιστορία. 

3) Φροντίζει για τη διάσωση και συγκέντρωση όλων 
των δημοτικών εγγράφων ή χειρογράφων που παρά- 
γονται ή αναφέρονται στη ναυτική δραστηριότητα του 
δήμου ή της τοπικής κοινωνίας γενικότερα. 

4) Μεριμνά για τη συντήρηση, καταγραφή, ευρετηρία- 
ση, ταξινόμηση και μικροφωτογράφιση ή ψηφιοποίηση 
των παραπάνω αρχείων ώστε η διάθεσή τους να εξυ¬ 
πηρετεί το ευρύ κοινό, αλλά και την λειτουργία και τα 
προγράμματα του Δήμου. 

5) Εμπλουτίζει την αρχειακή συλλογή με την αγορά 
ή την αποδοχή δωρεάς αρχειακού υλικού από τους 
κατόχους τους και ομοιότυπων αρχειακού υλικού που 
βρίσκονται σε διάφορους φορείς. 

6) Συνεργάζεται με όλους τους τοπικούς φορείς για 
την εύρεση και την διάσωση αρχειακού υλικού. 

7) Μεριμνά για τη διασφάλιση των εκθεμάτων των 
μουσείων καθώς και για τη συντήρηση, αποκατάσταση 
και επισκευή των πιθανών φθορών τους. 

8) Έχει την ευθύνη για την μεταφορά, εγκατάσταση 
και τοποθέτηση των εκθεμάτων καθώς και για την καλή 
λειτουργία όλων των εγκαταστάσεων των μουσείων. 

9) Συνεργάζεται με τη σχολική κοινότητα διοργανώ- 
νοντας εκδηλώσεις, επισκέψεις κ.α. που προάγουν την 
εκπαιδευτική διαδικασία. 

Το Γραφείο παρακολουθεί τη λειτουργία των διοικη¬ 
τικών μονάδων οι οποίες ανήκουν διοικητικά σε αυτό. 

Στο Γραφείο εντάσσονται διοικητικά οι ακόλουθες 
οργανικές μονάδες οι οποίες εξυπηρετούν μια περιο¬ 
χή - δημοτική Ενότητα - του Δήμου και είναι δυνατόν 
να ασκούν μερικές ή και το σύνολο των αρμοδιοτήτων 
του Γραφείου: 

1. Πετρίτσειος Δημοτική Βιβλιοθήκη «Ο Δαμωδός» 

2. Δημοτική Βιβλιοθήκη Πυλαρέων «Ζησιμάτειος» 

3. Ναυτικό Μουσείο Ιονίου 

4. Κοινοτική Βιβλιοθήκη Φάρσων «Ο Γιάννης Βουτσινάς» 

Αρθρο 7 

Αρμοδιότητες Αυτοτελούς 
Γ ραφείου Παιδείας και Εθελοντισμού 

Το Γραφείο Παιδείας και Εθελοντισμού έχει στόχο 
την ενθάρρυνση - ευαισθητοποίηση των πολιτών για 
την ανάπτυξη και τη συμμετοχή τους σε εθελοντικές 
δράσεις, αλλά και το συντονισμό των εθελοντικών δρά¬ 
σεων στο Δήμο. 

Το Γραφείο έχει τις ακόλουθες αρμοδιότητες: 

(Αρμοδιότητες Εθελοντισμού) 

1) Ενθάρρυνση - Ευαισθητοποίηση των πολιτών για 
την ανάπτυξη και τη συμμετοχή τους σε εθελοντικές 
δράσεις όπως στον αθλητισμό, στον πολιτισμό, στο 
περιβάλλον, στην κοινωνική πρόνοια, στην υγεία κ.α. 


2) Συντονισμός των εθελοντικών δράσεων σε τοπικό 
επίπεδο. 

3) Σχεδίασμά της κατάρτισης και επιμόρφωσης των 
εκπαιδευτών και εθελοντών. 

4) Οργάνωση εκπαιδευτικών προγραμμάτων για την 
εκπαίδευση εθελοντών. 

5) Οργάνωση ημερίδων και εκδηλώσεων σε συνερ¬ 
γασία με φορείς της κοινότητας για προσέλκυση εθε¬ 
λοντών. 

6) Συνεργασία με ευρωπαϊκούς φορείς εθελοντισμού 
για ανταλλαγή προγραμμάτων ή υιοθέτηση νέων δρά¬ 
σεων. 

7) Σχεδίασμά και υλοποίηση κοινωνικών ερευνών που 
θα αποτιμούν τις ανάγκες των εθελοντικών προγραμ¬ 
μάτων. 

8) Δημιουργία Μητρώου εθελοντών και εθελοντικών 
οργανώσεων, συλλόγων, σωματείων κ.α. 

9) Απονομή ηθικών βραβείων σε μεμονωμένους εθε¬ 
λοντές και εθελοντικές οργανώσεις. 

10) Η δημιουργία Επιτροπής Εθελοντισμού. 

11) Δημιουργία «Εθελοντικής Τράπεζας Χρόνου». Πρό¬ 
κειται για μια τράπεζα χωρίς χρήματα όπου κάθε μέλος 
προσφέρει αυτό που γνωρίζει ή το ευχαριστεί να κάνει 
στον ελεύθερο χρόνο του και παίρνει ως αντάλλαγ¬ 
μα κάτι που του λείπει ή δεν προλαβαίνει να κάνει. 
Για παράδειγμα ένας γιατρός δηλώνει στην «Τράπεζα 
Εθελοντικού Χρόνου» ότι διαθέτει εθελοντικά δύο ώρες 
το μήνα ΔΩΡΕΑΝ τις ιατρικές του υπηρεσίες σε συναν¬ 
θρώπους του, την ίδια στιγμή μια άπορη ηλικιωμένη 
έχει ανάγκη τις ιατρικές του συμβουλές, αλλά δεν έχει 
χρήματα να πληρώσει. Εδώ έρχεται η Τράπεζα Χρόνου 
και φέρνει σε επαφή τις δύο πλευρές. 

12) Στο πλαίσιο αυτού του δικτύου ανταλλάσσονται 
υπηρεσίες κάθε είδους από νομικές, ιατρικές, κάθε εί¬ 
δους μαθήματα (ξένων γλωσσών, χορού, ζωγραφικής), 
φύλαξη ηλικιωμένων ή παιδιών κ,λ.π.). 

(Αρμοδιότητες Δια Βίου Μάθησης - ΚΔΒΜ) 

Το Αυτοτελές Γ ραφείο Παιδείας & Εθελοντισμού, συ¬ 
νεργάζεται με την αντίστοιχη οργανική μονάδα του 
Δήμου η οποία και μεριμνά για το σχεδίασμά και την 
εκτέλεση προσραμμάτων δια βίου μάθησης στο πλαίσιο 
του αντίστοιχου εθνικού και περιφερειακού προγραμμα¬ 
τισμού, σύμφωνα με την κείμενη νομοθεσία. 

Σύμφωνα με τι δικαιοδοσίες που δίδονται στο Δήμο 
με τις ισχύουσες διατάξεις, το Γ ραφείο: 

13) Αναλαμβάνει την υλοποίηση των δράσεων και 
προγραμμάτων που του ανατίθενται από την υπηρεσία 
Δια Βίου μάθησης του Δήμου στο πλαίσιο του τοπικού 
αναπτυξιακού προγράμματος του, το τοπικό πρόγραμμα 
δια βίου μάθησης, με βάση το Εθνικό Πρόγραμμα Δια 
Βίου Μάθησης και το αντίστοιχο περιφερειακό πρό¬ 
γραμμα δια βίου μάθησης (νόμος 3879/2010, άρθρο 8). 
Τ ο τοπικό πρόγραμμα δια βίου μάθησης περιλαμβάνει, 
ιδίως, επενδύσεις, προγράμματα ή επί μέρους δράσεις 
γενικής εκπαίδευσης ενηλίκων και γενικότερα δράσεις 
εφαρμογής της δημόσιας πολιτικής δια βίου μάθησης 
σε τοπικό επίπεδο. 

14) Αναλαμβάνει την εφαρμογή των πολιτικών και των 
κανόνων που αφορούν τη γενική εκπαίδευση ενηλίκων 
στην περιφέρεια του Δήμου υπό την εποπτεία της αρ¬ 
μόδιας υπηρεσίας του Δήμου. 

15) Μεριμνά για τη λειτουργία των Κέντρου Δια Βίου 
Μάθησης (Κ.Δ.Β.Μ.) που ιδρύει ο Δήμος εφαρμόζοντας 

το τοπικό πρόγραμμα δια βίου μάθησης σύμφωνα με 
τις κατευθύνσεις των αρμοδίων υπηρεσιών του Δήμου. 

16) Μεριμνά για την συντήρηση, τη βελτίωση, τη καθα¬ 
ριότητα και την φύλαξη των υλικοτεχνικών υποδομών 
των Κέντρων Δια Βίου Μάθησης που ιδρύει ο Δήμος. 

17) Αναλαμβάνει σε συνεργασία με την αρμόδια υπη¬ 
ρεσία του Δήμου τη λειτουργία και διαχείριση τοπικών 
δομών και την εφαρμογή προγραμμάτων της Γενικής 
Γραμματείας Δια Βίου Μάθησης στο πλαίσιο προγραμ¬ 
ματικών συμβάσεων που συνάπτει ο Δήμος με τη Γ ενική 
Γραμματεία Δια Βίου Μάθησης. 

18) Αναλαμβάνει σε συνεργασία με την αρμόδια υπη¬ 
ρεσία του Δήμου και την Κοινωφελή Επιχείρηση του 
Δήμου (τομέας περιβάλλοντος) την εφαρμογή προ¬ 
γραμμάτων των Κέντρων Περιβαλλοντικής Εκπαίδευσης 
(Κ.Π.Ε.) του Υπουργείου Παιδείας, Δια Βίου Μάθησης και 
Θρησκευμάτων, στο πλαίσιο προγραμματικών συμβάσε¬ 
ων που συνάπτει ο Δήμος με το Υπουργείο. 

19) Συνεργάζεται με την αρμόδια υπηρεσία του Δήμου 
για την άσκηση των αρμοδιοτήτων λαϊκής επιμόρφωσης 
ή γενικής εκπαίδευσης ενηλίκων που μμεταφέρνονται 
από τη Νομαρχιακή Αυτοδιοίκηση μαζί με την αντί¬ 
στοιχη επιχειρησιακή μμονάδα ή αποκεντρωμένη δομή 
υπηρεσιακής μμονάδας, κατά τις διατάξεις του άρθρου 
23 του Ν. 3879/2010. 

20) Μεριμνά, σε συνεργασία με την αρμόδια υπηρεσία 
του Δήμου, για την οργάνωση και εφαρμογή προγραμ¬ 
μάτων που απευθύνονται στους νέους. 

(Αρμοδιότητες Απασχόλησης & Δημιουργικής Απα¬ 
σχόλησης) 

21) Αναλαμβάνει την υλοποίηση των πολιτικών του Δή¬ 
μου σχετικά με την ίδρυση και λειτουργία κέντρων δημι¬ 
ουργικής απασχόλησης παιδιών, πάρκων κυκλοφοριακής 
αγωγής, αξιοποίησης νέων τεχνολογιών στα σχολεία. 

22) Αναλαμβάνει σε συνεργασία με την αρμόδια υπη¬ 
ρεσία του Δήμου την υλοποίηση προγραμμάτων και 
δράσεων ενίσχυσης της μελέτης και υποβοήθησης κα¬ 
τανόησης και αφομοίωσης της διδασκαλίας καθώς και 
την λειτουργία Κέντρου Λογοθεραπείας και συμβουλευ¬ 
τικής υποστήριξης παιδιών για την καλύτερη προσαρ¬ 
μογή τους στις γνωσιακές ανάγκες της εκπαίδευσης 
και της κοινωνικής ένταξης καθώς και συμβουλευτικής 
υποστήριξης γονέων για τον ίδιο σκοπό. 

23) Υλοποιεί ή συμμετέχει σε ολοκληρωμένα τοπικά 
σχέδια και προγράμματα δράσης και πρωτοβουλίες για 
την εφαρμογή και ανάπτυξη πολιτικών προώθησης της 
απασχόλησης και της κοινωνικής ενσωμάτωσης διαφό¬ 
ρων κατηγοριών ανέργων, στο πλαίσιο των εθνικών και 
ευρωπαϊκών πολιτικών, σε συνεργασία με την αρμόδια 
υπηρεσία του Δήμου. 

24) Συνεργάζεται με την αρμόδια υπηρεσία του Δήμου 
για την προώθηση και ενίσχυση της επιχειρηματικότη¬ 
τας και υπηρεσιών επαγγελματικής κατάρτισης, με την 
ίδρυση και λειτουργία Κέντρων Επαγγελματικού Προ¬ 
σανατολισμού και ΚΕΚ, προσαρμοσμένα στις τοπικές 
ανάγκες και ιδιαιτερότητες, στο πλαίσιο του εθνικού και 
ευρωπαϊκού σχεδιασμού, σε συμπληρωματικό επίπεδο 
με τις αντίστοιχες υπηρεσίες του Δήμου. 

25) Υλοποιεί σε συνεργασία με την αρμόδια υπηρεσία 
του Δήμου πολιτικές που συμβάλουν στην απορρόφηση 
του εργατικού δυναμικού της περιοχής με την ανάπτυξη 
συμβουλευτικών δράσεων που παρέχονται δωρεάν προς 
τους ανέργους, με στόχο την υποστήριξη και την εν¬ 


θάρρυνσή τους για την εξεύρεση απασχόλησης, καθώς 
και στην προώθηση ίσων ευκαιριών πρόσβασης στην 
αγορά εργασίας, με τη δημιουργία δημοτικών δομών, 
σε συνεργασία με τους αρμόδιους δημόσιους φορείς 
και τις επιχειρήσεις της περιοχής. 

26) Αναλαμβάνει σε συνεργασία με την αρμόδια υπη¬ 
ρεσία του Δήμου την εγκαθίδρυση δικτύων προώθησης 
της απασχόλησης με ιδιωτικούς φορείς σε τοπικό, πε¬ 
ριφερειακό, εθνικό και διεθνές επίπεδο. 

27) Αναλαμβάνει σε συνεργασία με τις αρμόδιες υπη¬ 
ρεσίες του Δήμου την εκπόνηση ή ανάθεση εκπόνησης 
ερευνών κοινωνικών πορτραίτων της τοπικής κοινωνίας 
για την κατανόηση των κοινωνικών μεταβολών. 

28) Συνεργάζεται με άλλους φορείς, οργανισμούς, 
υπηρεσίες, σε τοπικό, περιφερειακό, εθνικό και διεθνές 
επίπεδο για την εφαρμογή και υλοποίηση δράσεων που 
εξυπηρετούν τους σκοπούς του γραφείου. 

ΜΕΡΟΣ 3ο 

ΔΙΟΙΚΗΣΗ -ΕΠΟΠΤΕΙΑ -ΣΥΝΤΟΝΙΣΜΟΣ 
Αρθρο 8 

Διοίκηση - Εποπτεία - Συντονισμός 

1. Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο 
του Δήμου Κεφαλλονιάς, από το οποίο εξαρτάται και 
εποπτεύεται, όπως ορίζεται ειδικότερα από τις κείμενες 
διατάξεις. 

2. Των υπηρεσιών του Νομικού Προσώπου πρόΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3. Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή παραρτημάτων των διαφόρων υπηρεσιών 
του Νομικού Προσώπου. Τα παραρτήματα αυτά ανή¬ 
κουν διοικητικά στις αντίστοιχες υπηρεσίες του Νομικού 
Προσώπου. Εφόσον στις αποκεντρωμένες υπηρεσίες 
οι παρεχόμενες υπηρεσίες είναι κοινωνικού χαρακτή¬ 
ρα (όπως φροντίδα παιδιών, ηλικιωμένων, αθλητικές 
ή πολιτιστικές δραστηριότητες κ.λπ.), συγκροτούνται, 
με απόφαση του Διοικητικού Συμβουλίου του Νομικού 
Προσώπου, αντίστοιχες άμισθες επιτροπές, στις οποίες 
συμμετέχουν τουλάχιστον δύο (2) εκπρόσωποι των χρη¬ 
στών των παρεχομένων υπηρεσιών και ένας υπάλληλος 
της αποκεντρωμένης υπηρεσίας, οριζόμενος από τον 
Πρόεδρο του Διοικητικού Συμβουλίου του Νομικού Προ¬ 
σώπου, ως πρόεδρος. Οι επιτροπές αυτές εισηγούνται 
για την καλύτερη λειτουργία, διαπιστώνουν τυχόν προ¬ 
βλήματα που δημιουργούνται και διατυπώνουν σχετικές 
προτάσεις στο Διοικητικό Συμβούλιο του Νομικού Προ¬ 
σώπου για την καλύτερη εξυπηρέτηση των κατοίκων. 

4. Όλες οι υπηρεσίες του Νομικού Προσώπου συνεργά¬ 
ζονται με το Αυτοτελές Τμήμα Διοικητικών & Οικονομικών 
Υπηρεσιών κατά το σχεδίασμά και την παρακολούθηση 
εφαρμογής των περιοδικών προγραμμάτων και γενικά 
των προγραμμάτων δράσης του Νομικού Προσώπου. 

5. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 

Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσης του έργου του Νομικού Προσώπου, 
είναι δυνατός ο ορισμός, με απόφαση του Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημά¬ 
των που αφορούν περισσότερες διοικητικές ενότητες 
του Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ρΐΌ)βοΙ πιαπαροΓδ) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 9 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας διοικητικής ενότητας (Αυτο¬ 
τελούς Τμήματος ή Αυτοτελούς Γραφείου) ευθύνεται 
έναντι του αμέσως υπερκείμενου διοικητικού επιπέδου 
για την αποτελεσματική και αποδοτική εκτέλεση των 
λειτουργιών της ενότητας, προγραμματίζοντας, οργα¬ 
νώνοντας, συντονίζοντας και ελέγχοντας τις επί μέ¬ 
ρους δραστηριότητες, έτσι ώστε να εκπληρώνονται οι 
περιοδικοί στόχοι του Νομικού Προσώπου με βάση τα 
αντίστοιχα προγράμματα δράσης. Ειδικότερα ο προϊ¬ 
στάμενος της διοικητικής ενότητας: 

1) Διατυπώνει σε συνεργασία με το ιεραρχικά ανώτερο 
διοικητικό επίπεδο και το Γ ραφείο Διοίκησης, Προγραμ¬ 
ματισμού, Επικοινωνίας και Οργάνωσης, τους στόχους 
και τα προγράμματα δράσης της διοικητικής ενότητας 
καθώς και τους αντίστοιχους προϋπολογισμούς, σε συ¬ 
νεργασία με τις οικονομικές υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφά¬ 
σεις που αποκεντρώνονται στον υπηρεσιακό μηχανισμό 
μετά από εξουσιοδότηση του Προέδρου του Διοικητικού 
Συμβουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσης της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 


χαρακτηρίζει και την διανέμει στις αρμόδιες υπηρεσια¬ 
κές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται για θέματα αρμοδιότητας της διοικη¬ 
τικής ενότητας προς τον προϊστάμενο του ανώτερου 
ιεραρχικά επιπέδου και τον Πρόεδρο του Διοικητικού 
Συμβουλίου και παρίσταται, εφόσον απαιτηθεί, στις συ¬ 
νεδριάσεις συλλογικών οργάνων και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας 
που εποπτεύει. 

12) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13) Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

14) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

15) Είναι υπεύθυνος για την νομιμότητα των ενεργειών 
της διοικητικής μονάδας του. 

16) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στο τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής ενότητας στις 
εξελίξεις του εξωτερικού περιβάλλοντος. 

Άρθρο 10 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με αποφάσεις του Προέδρου του Διοικητικού 
Συμβουλίου ή καθορίζονται με ειδικούς κανονισμούς 
λειτουργίας που συντάσσονται με απόφαση του Προέ¬ 
δρου μετά από εισήγηση των αρμόδιων προϊσταμένων. 

ΜΕΡΟΣ 4ο 

ΘΕΣΕΙΣ ΠΡΟΣΩΠΙΚΟΥ 

Αρθρο 11 

Οργανικές θέσεις με σχέση εργασίας 
Δημοσίου Δικαίου 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο π.δ. 
37α/1987, στο π.δ. 22/1990 και στο π.δ. 50/2001, όπως 
εκάστοτε ισχύουν. 

2. Στην κατηγορία Τεχνολογικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΤΕ 

ΑΡΙΘΜΟΣ ΘΕΣΕΩΝ 

ΤΕ Κοινωνικών Λειτουργών ή 
Κοινωνικής Εργασίας 

02 

ΤΕ9 Βρεφονηπιοκομίας 

06 

ΣΥΝΟΛΟ θέσεων ΤΕ 

08 


3. Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΔΕ 

ΑΡΙΘΜΟΣ ΘΕΣΕΩΝ 

ΔΕ Διοικητικού - Λογιστικού 

01 

ΔΕ Βοηθών Βρεφοκόμων - Παιδοκόμων 

01 

ΣΥΝΟΛΟ θέσεων ΔΕ 

02 


4. Στην κατηγορία Υποχρεωτικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΥΕ 

ΑΡΙΘΜΟΣ ΘΕΣΕΩΝ 

ΥΕ Οικογενειακών Βοηθών 

01 

ΥΕ 16 Βοηθητικό Προσωπικό 
Καθαριότητας 

05 

ΥΕ 14 Βοηθών Μαγείρων 

04 

ΣΥΝΟΛΟ θέσεων ΥΕ 

10 


Άρθρο 12 

Προσωρινές θέσεις με σχέση εργασίας 
Δημοσίου Δικαίου 


ΚΛΑΔΟΣ 

ΑΡΙΘΜΟΣ ΘΕΣΕΩΝ 

ΤΕ Νηπιαγωγών 

01 

Σύνολο προσωρινών θέσεων ΔΔ 

01 


Οι θέσεις αυτές κενούμενες με οποιονδήποτε τρόπο, 
καταργούνται. 


Άρθρο 13 

Θέσεις με σχέση εργασίας 
Ιδιωτικού Δικαίου Αορίστου Χρόνου 

1. Δεν προβλέπονται οργανικές θέσεις που καλύπτο¬ 
νται από προσωπικό με σύμβαση εργασίας ιδιωτικού 
δικαίου αορίστου χρόνου (ΙΔΑΧ), αφού δεν υπηρετεί 
επιστημονικό προσωπικό που να έχει προσληφθεί με 
ειδικές συμβάσεις. 

2. Προβλέπονται οι παρακάτω θέσεις που καλύπτονται 
από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωπο¬ 
παγείς. Οι θέσεις αυτές καταργούνται όταν κενωθούν 
με οποιονδήποτε τρόπο. 


ΕΙΔΙΚΟΤΗΤΕΣ 

ΑΡΙΘΜΟΣ ΘΕΣΕΩΝ 

ΤΕ Κοινωνικών Λειτουργών 

03 

ΤΕ Διοικητικού - Λογιστικού 

01 

ΔΕ Βοηθών Νοσηλευτών 

02 

ΔΕ Διοικητικού 

01 

ΥΕ Οικογενειακών Βοηθών 

09 

ΥΕ Γ ενικών Καθηκόντων 

01 

Σύνολο προσωποπαγών θέσεων ΙΔΑΧ 

17 


Αρθρο 14 

Θέσεις με σχέση εργασίας 
Ιδιωτικού Δικαίου Ορισμένου Χρόνου 


Προβλέπονται δώδεκα (12) θέσεις προσωπικού με σύμ¬ 
βαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών, σύμφωνα 
με τις κείμενες διατάξεις. 

Επίσης το Ν.Π.Δ.Δ. θα δίνει τη δυνατότητα σε φοι¬ 
τητές και σπουδαστές της Τριτοβάθμιας Εκπαίδευσης 
να πραγματοποιούν την πρακτική τους άσκηση σε ει¬ 
δικότητες ίδιες αυτές του υπηρετούντος προσωπικού 
και συγκεκριμένα: 

ΤΕ Βρεφονηπιοκομίας (2), ΤΕ Βιβλιοθηκονομίας (2), ΤΕ 
Κοινωνικών Λειτουργών (2), ΤΕ Μουσειολογίας. 

ΜΕΡΟΣ 5ο 

ΠΡΟΪΣΤΑΜΕΝΟΙ ΥΠΗΡΕΣΙΩΝ 
Αρθρο 15 

Προϊστάμενοι Υπηρεσιών 

Προϊστάμενοι των Αυτοτελών Τμημάτων και αυτο¬ 
τελών Γ ραφείων της οργανωτικής δομής του Νομικού 
Προσώπου τοποθετούνται, σύμφωνα με τις κείμενες 
διατάξεις, υπάλληλοι των ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 

ΚΛΑΔΟΣ 

(Οργανική μονάδα) 

1 

Αυτοτελές Τμήμα 
Προστασίας 

Τρίτης Ηλικίας 

ΠΕ ΔΙΟΙΚΗΤΙΚΟΥ ή ΠΕ ΔΙΟΙΚΗ¬ 
ΤΙΚΟΥ - ΟΙΚΟΝΟΜΙΚΟΥ, ΠΕ ή ΤΕ 
ΚΟΙΝΩΝΙΚΩΝ ΛΕΙΤΟΥΡΓΩΝ ή ΠΕ 
ΚΟΙΝΩΝΙΟΛΟΓΩΝ ή ΠΕ ΚΟΙΝΩΝΙ¬ 
ΚΗΣ ΠΟΛΙΤΙΚΗΣ ή ΠΕ ΚΟΙΝΩΝΙΚΗΣ 
ΔΙΟΙΚΗΣΗΣ ή ΤΕ ΔΙΟΙΚΗΤΙΚΟΥ 
ΛΟΓΙΣΤΙΚΟΥ 

Ελλείψει αυτών 

ΔΕ ΔΙΟΙΚΗΤΙΚΟΥ ή ΔΕ ΔΙΟΙΚΗΤΙ¬ 
ΚΟΥ ΛΟΓΙΣΤΙΚΟΥ 

2 

Αυτοτελές Γ ραφείο 

Κοινωνικής 

Αλληλεγγύης 

ΠΕ ή ΤΕ ΚΟΙΝΩΝΙΚΩΝ ΛΕΙΤΟΥΡ¬ 
ΓΩΝ ή ΠΕ ΚΟΙΝΩΝΙΟΛΟΓΩΝ ή ΠΕ 
ΚΟΙΝΩΝΙΚΗΣ ΠΟΛΙΤΙΚΗΣ ή 

ΠΕ ΚΟΙΝΩΝΙΚΗΣ ΔΙΟΙΚΗΣΗΣ 

3 

Αυτοτελές Τ μήμα 

Προσχολικής 

Αγωγής 

ΠΕ ΝΗΠΙΑΓΩΓΩΝ ή ΤΕ9 ΒΡΕΦΟ¬ 
ΝΗΠΙΟΚΟΜΟΣ ή ΔΕ8 ΒΟΗΘΩΝ 
ΒΡΕΦΟΝΗΠΙΟΚΟΜΩΝ 

4 

Αυτοτελές Γ ραφείο 
Βιβλιοθηκών και 
Μουσείων 

ΤΕ ΒΙΒΛΙΟΘΗΚΟΝΟΜΙΑΣ 

Ελλείψει αυτών 

ΔΕ ΔΙΟΙΚΗΤΙΚΟΥ ή ΔΕ ΔΙΟΙΚΗΤΙ¬ 
ΚΟΥ ΛΟΓΙΣΤΙΚΟΥ 

5 

Αυτοτελές Γ ραφείο 
Παιδείας 
& Εθελοντισμού 

ΠΕ ή ΤΕ ΚΟΙΝΩΝΙΚΩΝ ΛΕΙΤΟΥΡ¬ 
ΓΩΝ ή ΠΕ ΚΟΙΝΩΝΙΟΛΟΓΩΝ ή 
ΠΕ ΚΟΙΝΩΝΙΚΗΣ ΠΟΛΙΤΙΚΗΣ η ΠΕ 
ΚΟΙΝΩΝΙΚΗΣ ΔΙΟΙΚΗΣΗΣ 

Ελλείψει αυτών 

ΔΕ ΔΙΟΙΚΗΤΙΚΟΥ ή ΔΕ ΔΙΟΙΚΗΤΙ¬ 
ΚΟΥ ΛΟΓΙΣΤΙΚΟΥ 

6 

Αυτοτελές Τμήμα 
Διοικητικού - 
Οικονομικού 

ΠΕ ΔΙΟΙΚΗΤΙΚΟΥ η ΠΕ ΔΙΟΙΚΗΤΙ¬ 
ΚΟΥ ΟΙΚΟΝΟΜΙΚΟΥ, ΤΕ ΔΙΟΙΚΗΤΙ¬ 
ΚΟΥ ΛΟΓΙΣΤΙΚΟΥ 

Ελλείψει αυτών 

ΔΕ ΔΙΟΙΚΗΤΙΚΟΥ ή ΔΕ ΔΙΟΙΚΗΤΙ¬ 
ΚΟΥ ΛΟΓΙΣΤΙΚΟΥ 


ΜΕΡΟΣ 6ο 
ΤΕΛΙΚΕΣ ΔΙΑΤΑΞΕΙΣ 


Αρθρο 16 
Τελικές διατάξεις 

1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 


λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

Ακροτελεύτιο άρθρο 

Κάλυψη δαπάνης 

Από την απόφαση αυτή προκαλείται δαπάνη ύψους 
1.013.375,00 € για το τρέχον οικονομικό έτος 2013 που 
θα βαρύνει τους Κ.Α. 10.6011,10.6021,10.6041.01,10.6051.01, 
10.6051.02, 10.6051.03, 10.6051.04, 10.6051.05, 10.6052.04, 
10.6054.04 του υπό κατάρτιση σχετικού Προϋπολογισμού 
του Νομικού Προσώπου. 

Για τα επόμενα έτη προκαλείται ετήσια δαπάνη ύψους 
1.105.500,00 €, η οποία θα προβλέπεται, αντιστοίχως, 
στους αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 13 Φεβρουάριου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Προϊστάμενος Γ ενικής Διεύθυνσεως 
ΙΩΑΝΝΗΣ ΦΟΥΡΚΑΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-ιπαΜ: ννβόπΐ33ΐ6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02004252502130016 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































